«Μην είν’ οι κάμποι;» | Η Εφημερίδα των Συντακτών\nΕΝΤΥΠΗ ΕΚΔΟΣΗ 16.10.2021, 10:30\nΤο «Ψιλικατζίδικο» επιβίωσε από την επέλαση των μεγάλων σούπερ μάρκετ, αλλά η κρίση το έκλεισε για να επιστρέψει τώρα ως σημείο συνάντησης για τον πολιτισμό.\nΕίναι ένας νέος χώρος πολιτισμού στην πόλη, λέγεται «Ψιλικατζίδικο» και ήταν πράγματι ψιλικατζίδικο. Ως τέτοιο, άνοιξε για πρώτη φορά τη δεκαετία του ’70, στην προσφυγική γειτονιά στα σύνορα της Νίκαιας με τον Κορυδαλλό (Κορίνθου & Μακεδονίας 17-19, Νίκαια, πολύ κοντά στο Μετρό Κορυδαλλού).\nEπιβίωσε από την επέλαση των μεγάλων σούπερ μάρκετ, μένοντας ανοιχτό από τις επτά το πρωί μέχρι τα μεσάνυχτα. Εως να έρθει η κρίση και να το κλείσει. Βάστηξε μία δεκαετία κλειστό.\nΠλέον ανακαινίστηκε, κρατώντας στοιχεία της ιστορίας του αλλά και της ταυτότητάς του: οι συζητήσεις που γίνονταν σε ένα ψιλικατζίδικο, πλέον γίνονται μέσα σε αυτό, ως χώρος πολιτισμού, εργαστήρι θεάτρου, φωτογραφίας και πολυμέσων! Στον χώρο του θα στεγάσει ομάδες, εκθέσεις, σεμινάρια, παραστάσεις και εργαστήρια, καθώς και έναν σκοτεινό θάλαμο.\nAπό 23 Οκτωβρίου έως 26 Δεκεμβρίου, κάθε Σάββατο (21.15) και Κυριακή (20.00), η Ομάδα7 θα παρουσιάζει τη multimedia παράσταση «Μην είν’ οι κάμποι;», εγκαινιάζοντας, ταυτόχρονα, καλλιτεχνικά τον χώρο... Αλήθεια, «τι είναι η πατρίδα μας;» που αναρωτιόταν και ο ποιητής Ιωάννης Πολέμης; «Μην είν’ η μυρωδιά της; Η γεύση της; Τι χρώμα έχει; Μην είν’ οι τηλεδιασκέψεις; Εχεις σημάδια στο σώμα σου απ’ την πατρίδα; Ρωτήθηκαν οι ηθοποιοί για αυτήν την παράσταση; Πότε θα βρεθούμε; Θα πεθάνουμε; Τέρμα αυτή η μεταμοντέρνα αίσθηση της νοσταλγίας!» απαντούν τα παιδιά από την Ομάδα7.\nΟυσιαστικά η ομάδα στην παράσταση αυτή καταπιάνεται με τις προσωπικές και συλλογικές έννοιες της πατρίδας αλλά και του ατομικού τόπου αναφοράς. Και ως αυτός ο αρχικός τόπος αναφοράς της έρευνας της ομάδας χρησιμοποιείται η περίπτωση της Νίκαιας: μιας περιοχής με πρόσφυγες του χθες μα και του σήμερα... Τα υπόλοιπα θα τα πούμε στο Ψιλικατζίδικο!


Ένα blog για την Κύμη μας!: June 2008\nΔασοπροστασία και κυβερνητική αναλγησία\nΑπ' ότι φαίνεται και αυτό το καλοκαίρι θα γίνουμε μάρτυρες του "χορού της φωτιάς". Ήδη, την προηγούμενη βδομάδα εκδηλώθηκε φωτιά στην Αιδηψό, που ευτυχώς τέθηκε γρήγορα υπό έλεγχο. Θα περίμενε κανείς μετά τις περσινές πυρκαγιές η κυβέρνηση να έχει λάβει κάποια στοιχειώδη μέτρα προστασίας και αντιμετώπισής τους, όπως την αύξηση του αριθμού των πυροσβεστικών αεροπλάνων, τη μονιμοποίηση των εποχιακών και συμβασιούχων πυροσβεστών (και την τακτική μετεκπαίδευσή τους), την ενδυνάμωση του θεσμού του εθελοντή πυροσβέστη κλπ. Μέχρι σήμερα τίποτα τέτοιο δεν έχει γίνει. Ενδεικτικό είναι ότι το τελευταίο δίμηνο ο δήμος μας και ο δήμος Κηρέως απέκτησαν από ένα πυροσβεστικό όχημα λόγω.... δωρεάς ιδιωτικών φορέων! Με άλλα λόγια, το κράτος κοιμάται και αφήνει τη δασοπροστασία στο έλεος των μεγάλων επιχειρήσεων! Αν δωρήσουν πυροσβεστικά οχήματα έχει καλώς, αν όχι τόσο το χειρότερο! Και όλα αυτά σε δύο από τους πιο πράσινους δήμους, ενός πράσινου νομού!\nΜακάρι να βγω ψεύτης, αλλά δυστυχώς και φέτος προβλέπεται "θερμό" καλοκαίρι... Και το ακόμα χειρότερο είναι ότι πέρσι είχαμε 70 νεκρούς και τεράστιες εκτάσεις καμμένες και το μόνο που βρήκαν να κάνουν οι κυβερνώντες είναι να πετάνε μπαρούφες για το "στρατηγό άνεμο" (Πολύδωρας) και να αναλώνονται σε επικοινωνιακά τρύκ φορώντας στρατιωτικά τζάκετ μέσα στον Αύγουστο (Καραμανλής)! Ο κόσμος καιγόταν και αυτοί δεν πήραν χαμπάρι τίποτα! Επί τις ουσίας κύριοι, τι θα γίνει; Ως πότε θα αφήσουμε τους καταπατητές και τα αυθαίρετα μέσα στα καμμένα, δίνοντας κίνητρο για νέους εμπρησμούς; Ως πότε η αναδάσωση θα αποτελεί όρο των λεξικών αντί για πραγματικότητα; Ως πότε η πρόληψη θα είναι αποσπασματική και ανεπαρκής; Ως πότε η αντιμετώπιση θα εκλαμβάνεται ως εποχιακό έργο με σχέση κόστους/οφέλους;\nΥ.Γ. εδώ να θυμηθούμε πως μερίδιο των περσινών πυρκαγιών οφείλεται και στην αξιωματική αντιπολίτευση, καθώς επί κυβερνήσεως Σημίτη μεταφέρθηκε η δασοπροστασία στην πυροσβεστική! Δηλαδή διαλύθηκε το κατάλληλα εκπαιδευμένο σώμμα για την αντιμετώπιση των δασικών πυρκαγιών και το "έργο" ανατέθηκε σε ένα σώμμα που ήταν εκπαιδευμένο για συνθήκες πόλης! Το μέτρο δούλεψε τα πρώτα χρόνια από καθαρή τύχη, καθώς είχαμε βαρείς και υγρούς χειμώνες σε συνδυασμό με "ανοιξιάτικα" καλοκαίρια. Πέρσι όμως που οι καιρικές συνθήκες δεν ήταν ανάλογες, φάνηκε η ανπέρκεια του εγκληματικού αυτού μ.ετρου.\nΥ.Γ.2 η φώτο είναι τραβηγμένη στην πολύπαθη από εμπρησμούς, καταπατήσεις, βίλλες και καζίνο, Πάρνηθα.\nPosted by kymaios at 1:49 PM 1 comment:\nΒγήκε το πρόγραμμα για τις εκδηλώσεις του καλοκαιριού, υπό την αιγίδα του δήμου. Προφανώς, το πρόγραμμα δεν περιέχει τις εκδηλώσεις άλλων συλλόγων, όπως του Μορφωτικού και Εκπολιτιστικού.\nΑυτές που ξεχωρίζουν είναι οι εξής:\n10-13/7 beach soccer στο Στομιο.\n13/8 Μαχαιριτσας, Καζουλης, Σταρόβας στο γυμνάσιο\n19-23/8 πρωτάθλημα μπάσκετ εφήβων στο κλειστό\nΦυσικά και για τις τρεις θα υπάρξουν "ανταποκρίσεις".\nΥ.Γ. Το παρακάτω αφιερώνεται σε όλους εμάς που μόλις τελειώσαμε την εξεταστική:\nΥ.Γ.2 διάλογος από το κόμικ "ο κήπος του προφήτη" (Metal Hammer):\nΝτίνος: Δηλαδή άγιε Πέτρο, τόσο καιρό το metal είναι αποδεκτό από το θεό;\nΆγιος Πέτρος: Και βέβαια! Όλα τα είδη του, όλες οι μπάντες και οι μουσικοί του!\nΝ: Ακόμα και οι Motorhead;\nΑ.Π.: Ξεχνάς κάτι! Οι Motorhead είναι ο θεός!\nPosted by kymaios at 1:08 AM 5 comments:\nLabels: βίντεο, εκδηλώσεις, Κύμη, Μουσική\nΠριν λιγο με ενημερωσαν πως το πρωι εγινε συναντηση στο Αλιβερι μεταξυ των βουλευτων της ΝΔ και του Πασοκ, του δημαρχου του Αλιβεριου, του Αθανασοπουλου της ΔΕΗ, του Παναγοπουλου της ΓΣΕΕ και του Πιπεργια. Συμφωνησαν να εγκατασταθει μοναδα λιθανθρακα στο Αλιβερι και αυτη τη στιγμη το γλεντανε απολαμβανοντας κοψιδια σε τοπικη ταβερνα.\nΠρεπει να κινητοποιηθουμε αμεσα ωστε να μη γινουμε η ενεργειακη χωματερη της Αθηνας.\nPosted by kymaios at 1:48 PM 4 comments:


Η νέα μεγάλη έκδοση των Windows 10 ήρθε επίσημα για όλους [How to] – 🆂🅼🅰🆁🆃🅿🅷🅾🅽🅴🅶🆁🅴🅴🅲🅴\nΗ νέα μεγάλη έκδοση των Windows 10 ήρθε επίσημα για όλους [How to]\nDate: 23 Μάι. 2019Author: M. G\nΞεκίνησε η επίσημη διάθεση της Windows 10 May 2019 Update για όλους χτες, με πολλές νέες προσθήκες, όπως το sandbox feature, που επιτρέπει να τρέχουμε αρχεία .exe που δεν θεωρούνται έμπιστα με ασφάλεια. Έρχεται επίσης νέο light theme στα Windows 10, ενώ διαχωρίζεται η Cortana από την αναζήτηση των Windows.\nΠαράλληλα διατίθεται το νέο health dashboard που προσφέρει πληροφορίες για τρέχοντα προβλήματα, ικανοποιώντας την υπόσχεση που είχε δώσει να μην συμβεί ξανά ότι στο October Update όταν είχε αναγκαστεί να την αποσύρει δυο φορές, εξαιτίας προβλημάτων που εμφάνιζε και έκανε τους χρήστες να χάνουν τα αρχεία τους.\nΠως κατεβάζουμε το Update:\nΑν δεν έχει έρθει στο Windows Update με το επίσημο εργαλείο της Microsoft και στη συνέχεια αναβάθμιση.\nΠροηγούμενο Previous post: Μετεωρίτης έπεσε στην Αυστραλία και η νύχτα έγινε… μέρα!\nΕπόμενη Next post: Ένα ακόμα «θύμα» της τέλειας σέλφι


Ζωγραφική με το στόμα και το πόδι | Ειδική Αγωγή\n16 Μαΐου 2020 , Από: Μαρία Τσουρέκα\nΠηγή Εικόνας: stoprotothranio.blogspot.com\nΗ ζωγραφική αποτελεί έναν μοναδικό τρόπο έκφρασης και δημιουργικότητας. Κάθε ζωγραφιά μιλάει. Στη ζωγραφική ο άνθρωπος μπορεί και αποτυπώνει τις σκέψεις του και τα συναισθήματά του. Κάθε ζωγραφιά αντικατοπτρίζει το εσωτερικό του κόσμο. Η επιλογή χρωμάτων, η δεξιοτεχνία με το πινέλο, ο τρόπος που απεικονίζονται πρόσωπα και πράγματα αποτελούν σημαντικές ενδείξεις για τη προσωπικότητα του ατόμου, τις ιδέες του και τις επιθυμίες του.\nΑξίζει να σημειωθεί πως παγκοσμίως αναγνωρισμένοι καλλιτέχνες σε διάφορους καιρούς μέσα από τη ζωγραφική τοποθετούνταν κοινωνικά και πολιτικά. Μέσω της τέχνης εξωτερίκευαν τη δική τους αντίληψη για την πραγματικότητα και τον κόσμο. Η ίδια επιθυμία καλλιεργήθηκε από άτομα με σοβαρή αναπηρία που δεν δύναται να χρησιμοποιήσουν το χέρι τους στη ζωγραφική. Μήπως τελικά τίποτα δεν μπορεί να αποτελέσει τροχοπέδη στη δύναμης της θέλησης και της αποφασιστικότητας;\nΓνωρίζοντας τα άτομα που ζωγραφίζουν με το στόμα και το πόδι\nΤα άτομα με σωματική αναπηρία ανέπτυξαν ένα σπουδαίο ταλέντο. Κατάφερναν να ζωγραφίζουν με το στόμα και το πόδι. Όχι μόνο μπόρεσαν να ανταποκριθούν στη συγκεκριμένη πρόκληση αλλά διέπρεψαν σε μεγάλο βαθμό. Σημαντικό ορόσημο για την ανάδειξη ατόμων με τις συγκεκριμένες ικανότητες ζωγραφικής ήταν η Διεθνής Ένωση Καλλιτεχνών που ζωγραφίζουν με το Στόμα και το Πόδι. Η Ένωση απαρτίζεται από άτομο με σωματική αναπηρία με καλλιτεχνική έφεση και ζήλο για τη ζωγραφική. Προσπάθησαν μέσω της Ένωσης να αποκομίσουν οικονομικά οφέλη, εφόσον οδήγησαν τα έργα τους σε πωλήσεις. Ακόμη, δεν περιορίστηκαν μόνο στο να πάρουν αλλά προτίμησαν και να δώσουν. Αναφέρεται πως τα μέλη της Ένωσης παρείχαν υλική και ηθική υποστήριξη σε άτομα με παρόμοια σωματικά προβλήματα. Αυτό διαδραμάτισε καθοριστικό ρόλο στην κινητοποίηση των ατόμων να κάνουν πράξη την επιθυμία τους, να ξεδιπλώσουν το ταλέντο τους και να αποκαλύψουν πως δεν υπάρχει εμπόδιο στη θέληση.\nΑξίζει να αναφερθεί το εξής: Σε διάφορες πόλεις της Ελλάδος διοργανώνονταν κατά καιρούς εκθέσεις ζωγραφικής με απώτερο σκοπό την ανάδειξη των ταλέντων των ανθρώπων αυτών που διακρίνονται για τη χαρισματικότητά τους. Σε μία εκδήλωση στη Βέροια ήταν προσκεκλημένος ο δήμαρχος της πόλης κ. Κώστας Βοργιαζίδης. Ο ίδιος αναφερόμενος στο σπουδαίο ζωγράφο Τριανταφύλλου Ηλιάδη που εφαρμόζει τις τεχνικές ζωγραφικής με το στόμα και το πόδι είπε:\n«Η έκθεση ζωγραφικής του κ .Τριανταφύλλου Ηλιάδη αποτελεί μοναδικό παράδειγμα αγωνιστικότητας, πείσματος και ταλέντου του καλλιτέχνη, που μπορούν να λειτουργήσουν ως πηγή έμπνευσης για τον καθένα από μας».\nΚαταλαβαίνουμε, λοιπόν, πως τα άτομα αυτά αποτελούν σημαντικά πρότυπα σε ανθρώπους που ισχυρίζονται αβίαστα πως δεν είναι ικανοί να εκπληρώσουν τις επιθυμίες τους. Σε ανθρώπους με χαμηλή αυτοεκτίμηση που υποκινούνται από μια πλάνη που λέει πως δεν μπορείς να το κάνεις. Άνθρωποι με αναπηρία διέπρεψαν στη ζωγραφική, τη μουσική και την επιστήμη. Παραολυμπιονίκες κατήργησαν κάθε είδους εμπόδιο ανεβαίνοντας στο βάθρο των νικητών. Αυτοί τα κατάφεραν και μαζί τους μπορούμε και εμείς.


06 Οκτ 06 Οκτωβρίου 2019\nΗ ομάδα μας, το ABC, έχει τη χαρά, σε συνεργασία με το College Star, να φιλοξενήσει ενα από τα ποιοτικότερα σχολεία Μέσης εκπαίδευσης από την Georgia των ΗΠΑ, to Rabun Gap-Nacoochee.\nΦιλοξενούμενός μας θα είναι ο κ. Roger Cox, head coach της ομάδας μπάσκετ του Rabun Gap και υπεύθυνος επικοινωνίας με τις οικογένειες των μαθητών που προέρχονται από χώρες εκτός ΗΠΑ.\nΟ κ. Cox θα είναι στην Αθήνα από 14 έως 17 Οκτωβρίου, θα παρακολουθήσει κάποιες από τις προπονήσεις της Ακαδημίας μας και κάποιους αγώνες των τμημάτων ΕΦΗΒΩΝ και ΠΑΙΔΩΝ. Την Τετάρτη 16 Οκτωβρίου θα υπάρξει παρουσίαση του Rabun Gap στο Συνεδριακό Κέντρο του ΕΚΕΦΕ "ΔΗΜΟΚΡΙΤΟΣ" στις 18:30. Η είσοδος είναι ελεύθερη και η παρούσίαση αναμένεται να είναι πολύ ενδιαφέρουσα..\nΜπορείτε να διαβάσετε περισσότερα για το Rabun Gap εδώ και να δηλώσετε συμμετοχή για να παρακολουθήσετε την παρουσίαση εδώ.


Νίκος Παναγιωτόπουλος: καλοί όλοι οι υποψήφιοι πρόεδροι της ΝΔ, αλλά… | Kavala News Τα Νέα της Καβάλας Online\nΝίκος Παναγιωτόπουλος: καλοί όλοι οι υποψήφιοι πρόεδροι της ΝΔ, αλλά…\nΤρί, 13/10/2015 - 11:51\nΤις απόψεις του για τους 4 υποψήφιους προέδρους της ΝΔ αποκάλυψε ο βουλευτής Καβάλας του κόμματος, Νίκος Παναγιωτόπουλος, ο οποίος ωστόσο κράτησε ίσες αποστάσεις από τον κάθε ένα. Σε δηλώσεις του στην εφημερίδα «Ενήμερος» της Καβάλας είπε μεταξύ άλλων:\n«Ο Βαγγέλης Μεϊμαράκης είναι έμπειρος και συμπαθής στην βάση του κόμματος. Μπορεί όμως να εκφράσει την ανανέωση;\nΟ Κυριάκος Μητσοτάκης είναι συγκροτημένος, ευρωπαϊστής στο προφίλ και ικανός. Μπορεί όμως να πείσει τον κόσμο ότι δεν εκπροσωπεί το σύστημα της οικογενειοκρατίας;\nΟ Άδωνις Γεωργιάδης είναι μαχητικός και αεικίνητος στην Βουλή και στην επικοινωνία του. Μπορεί όμως να εκφράσει όλο το πολιτικό φάσμα της Νέας Δημοκρατίας μέχρι το κοινωνικό κέντρο κι όχι μόνο ένα συγκεκριμένο κομμάτι της;\nΟ Απόστολος Τζιτζικώστας, είναι νέος και εκφράζει το ρεύμα που θέλει νέα πρόσωπα, μπορεί όμως αύριο να οργανώσει μια δυνατή και υπεύθυνη αντιπολίτευση μέσα στο κοινοβούλιο, όταν ο ίδιος δεν θα έχει δυνατότητα να είναι σε αυτό μέχρι το 2019;\nΑς ακούσουμε λοιπόν όλους τους υποψηφίους…».\nΑν για κάποιον από τους 4 υποψήφιους κράτησε μεγαλύτερες αποστάσεις, τότε θα έλεγε κανείς ότι αυτός είναι ο Απόστολος Τζιτζικώστας, δίχως όμως να τον κατονομάζει. Ο Καβαλιώτης βουλευτής είπε ότι ο νέος αρχηγός πρέπει «να έχει αέρα ηγέτη» και διευκρίνισε ότι για να γίνει αυτό πρέπει να «προέρχεται από την κοινοβουλευτική ομάδα».\nΣε άλλο σημείο τόνισε δε: «Ο νέος αρχηγός θα έχει την ευκαιρία να ξεμπροστιάσει τον ΣΥ.ΡΙΖ.Α. και τα ψέματά του κι αυτό μπορεί να γίνει μόνο στην Βουλή».\nΟ βουλευτής Νίκος Παναγιωτόπουλος, ωστόσο, εξέφρασε την άποψη ότι θα ήταν προτιμότερο να γίνει μια διαφορετική και πιο εκτενής συζήτηση για το ιδεολογικό στίγμα του κόμματος, πριν ανοίξει η συζήτηση και η διαδικασία επιλογής προέδρου. Είπε μεταξύ άλλων στην ίδια εφημερίδα:\n«Πριν φτάσουμε στα πρόσωπα πρέπει να δούμε τις προϋποθέσεις που πρέπει ένα άτομο να εκπληρώνει, προκειμένου να τον επιλέξουμε ως τον καλύτερο για αρχηγό μας. Με αυτήν την λογική θα προτιμούσα να είχε γίνει μια εκτενής συζήτηση ακόμη για την φυσιογνωμία και το ιδεολογικοπολιτικό στίγμα του κόμματος και μετά να πάμε στα πρόσωπα. Αυτή θα ήταν η σωστή σειρά. Φτάσαμε όμως εδώ και πρέπει να αποφύγουμε να γίνει μια διαδικασία με όρους πασαρέλας. Και για να μην γίνει αυτό πρέπει να ακούσουμε πολιτικά επιχειρήματα».


NewsInsider.gr | : "Φύγετε από το ευρώ όσο είναι καιρός - Οι Γερμανοί τιμωρούν τους αθώους του Νότου"\n"Φύγετε από το ευρώ όσο είναι καιρός - Οι Γερμανοί τιμωρούν τους αθώους του Νότου"\nΈκκληση στην Κύπρο να φύγει από το ευρώ όσο είναι καιρός και στην Ε.Ε. να απορρίψει την καταστροφική ιδέα της συμμετοχής των καταθετών στις τραπεζικές εκκαθαρίσεις και διασώσεις απευθύνει μέσω συνέντευξης που παραχώρησε στην...\nReal News ο Βέλγος οικονομολόγος Πολ Ντε Χράουε, καθηγητής στο πανεπιστήμιο του Λέουβεν και σύμβουλος του Ζοζέ Μανουέλ Μπαρόζο.\n«Αν τους έχει απομείνει ελάχιστη λογική θα πρέπει να αποχωρήσουν όσο είναι καιρός. Και εκτιμώ ότι αυτό μπορεί να γίνει με το σύστημα ελέγχου μεταφοράς κεφαλαίων που έχουν εγκαθιδρύσει. Τους επιτρέπει να το κάνουν» δηλώνει ο Ντε Χράουε ο οποίος δεν διστάζει να ασκήσει έντονη κριτική στη «μυωπική» πολιτική στάση της Γερμανίας, που έχει μπλέξει την ηθική με την οικονομία.\n«Αυτοί οι άνθρωποι που προτείνουν τη συμμετοχή των καταθετών σε τραπεζικές διασώσεις με “κούρεμα” των αποταμιεύσεων δεν καταλαβαίνουν την ειδική θέση των τραπεζών στην οικονομία. Αν το κάνεις αυτό ωθείς την οικονομία σε βαθιά ύφεση, ανάλογη με αυτήν της δεκαετίας του 1920.\nΛένε “πρέπει να τιμωρηθείτε”, όμως ξεχνάνε ότι αθώοι άνθρωποι είναι αυτοί που θα τιμωρηθούν, θα χάσουν τη δουλειά τους, εταιρείες και επιχειρήσεις θα χρεοκοπήσουν. Είναι εξαιρετικά ηλίθιο και απερίσκεπτο, αλλά αποτελεί το νέο δόγμα που επιβάλλεται από τη Γερμανία και τις άλλες χώρες της βόρειας Ευρώπης».\nΌσο για το αν μια έξοδος της Κύπρου θα θέσει τους πάντες άμεσα σε καθεστώς χρεοκοπίας, ο Πολ Ντε Χράουε είναι αποστομωτικός. «Μα είναι ήδη όλοι τους σε καθεστώς χρεοκοπίας. Δεν θα είναι χειρότερο».


Διαφθορά στην ΕΛ.ΑΣ - Σάλος με το κύκλωμα διαβατηρίων και ταυτοτήτων με αρχηγό αξιωματικό\n1-12-2021 - 10:28πμ\nΕΛΛΑΔΑikardara - 14 ώρες πριν\nΣάλο έχει προκαλέσει η έρευνα της Υπηρεσίας Εσωτερικών Υποθέσεων της ΕΛ.ΑΣ. που ξεσκέπασε κύκλωμα παράνομων ελληνοποιήσεων ή χορήγησης πλαστών ταυτοτήτων σε ποινικούς.\n«Εγκέφαλος» φέρεται διοικητής τμήματος ασφαλείας στη Δυτική Αττική, ενώ ρόλο και μάλιστα σημαντικό στο κύκλωμα που αποκάλυψε το Εσωτερικών Υποθέσεων της ΕΛ.ΑΣ. φέρεται να έχει και μια γυναίκα.\nΕπιπλέον, ελέγχονται για τον ρόλο τους στο κύκλωμα αστυνομικοί τμημάτων Ασφαλείας του κέντρου της Αθήνας και της νοτιοανατολικής Αττικής.\nΌποιος ποινικός ήθελε «καινούργια» ταυτότητα που θα του εξασφάλιζε λευκό ποινικό μητρώο, απευθυνόταν στα μέλη του κυκλώματος.\nΈναντι 3.000€ ή 4.000€, οι εμπλεκόμενοι εξέδιδαν νέα ταυτότητα, σε άλλο όνομα. Έτσι κυκλοφορούσαν μακριά από υποψίες χωρίς επιβαρυντικό παρελθόν και με καθαρό ποινικό μητρώο άκρως επικίνδυνοι κακοποιοί με διεθνή εντάλματα σύλληψης.\nΤο κουβάρι της υπόθεσης άρχισε να ξετυλίγεται ύστερα από έναν τυχαίο έλεγχο. Αστυνομικοί σταμάτησαν έναν άνδρα και όταν του ζήτησαν τη ταυτότητά του, εκείνος τους την έδωσε πρόθυμα. Εκείνο που δεν είχε προβλέψει ήταν πως οι αστυνομικοί θα του ζητούσαν να τους ακολουθήσει στο τμήμα.\nΤα αποτυπώματά του αποκάλυψαν την πραγματική του ταυτότητα η οποία ήταν εντελώς διαφορετική από εκείνη που… είχε στην κατοχή του και τον είχε προμηθεύσει το κύκλωμα.\nΑυτή την ώρα ο υπουργός Προστασίας του Πολίτη, Τάκης Θεοδωρικάκος βρίσκεται στην υπηρεσία Εσωτερικών Υποθέσεων της ΕΛΑΣ προκειμένου να ενημερωθεί για τα ευρήματα των ερευνών της υπηρεσίας.\nΑστυνομικοί πουλούσαν… ταυτότητες – Σε εξέλιξη έρευνες για μεγάλο κύκλωμα παράνομων ελληνοποιήσεων\nΔΙΑΦΘΟΡΑ ΣΤΗΝ ΕΛ.ΑΣ


Ζυμαρικά με γαρίδες, σκόρδο και πολύ λεμόνι και ελαιόλαδο. Έτσι κάνει αυτό το… - HELPONTO (Υγιεινές συνταγές & εύκολες συνταγές ) helponto.com\nHome/Γρήγορο Δείπνο/Ζυμαρικά με γαρίδες, σκόρδο και πολύ λεμόνι και ελαιόλαδο. Έτσι κάνει αυτό το…\nΖυμαρικά με γαρίδες, σκόρδο και πολύ λεμόνι και ελαιόλαδο. Αυτό λοιπόν κάνει τα ζυμαρικά σκόρδα, λεμονάτα και γαρίδες; Απλά αστειεύομαι. 😆😜 Ακόμα δεν καταλαβαίνω γιατί μερικοί άνθρωποι σε αυτήν την πλατφόρμα πέφτουν σε τέτοια οργή με τη λέξη “σκόρδος”. 🧄✌🏼Τέλος πάντων, εδώ είναι μια συνταγή για ζυμαρικά με σκορδαλιά με ελάχιστα υλικά + προσπάθεια με πολλή γεύση! __________________ Σερβίρει 2 φορές: Βράζετε ½ κιλό από τα αγαπημένα σας ζυμαρικά σύμφωνα με τις οδηγίες της συσκευασίας, τα στραγγίζετε, τα αφήνετε στην άκρη και τα αφήνετε ζεστά. Φροντίστε να εξοικονομήσετε περίπου ½ φλιτζάνι νερό για το μαγείρεμα των ζυμαρικών. __________________ Σε μια μεγάλη κατσαρόλα ή τηγάνι, ζεσταίνουμε λίγο ελαιόλαδο σε μέτρια φωτιά και μετά προσθέτουμε μια ντουζίνα αποφλοιωμένες + ωμές γαρίδες. Αυξήστε τη φωτιά στο med-hgh και όταν οι γαρίδες είναι σχεδόν όλες αδιαφανείς/ροζ, προσθέστε 2-3 σκελίδες σκόρδο κομμένες σε φέτες. Φροντίστε το σκόρδο να μην πάρει χρώμα ή να καεί. Εάν έχετε πιπεριές Καλαβρίας με λάδι ή/και κονσερβοποιημένο λεμόνι, κόψτε τις σε φέτες/κιμά και προσθέστε τις τώρα – διαφορετικά, μην ανησυχείτε! __________________ Ανακατέψτε τις γαρίδες και το σκόρδο μαζί να ενωθούν, χαμηλώστε τη φωτιά σε μέτρια, προσθέστε τα μαγειρεμένα δεσμευμένα ζυμαρικά και λίγο νερό για το μαγείρεμα των ζυμαρικών. Πιθανότατα δεν θα χρειαστεί να χρησιμοποιήσετε ολόκληρο το ½ φλιτζάνι από το νερό των ζυμαρικών. __________________ Για να σερβίρετε, μοιράστε γαρίδες + ζυμαρικά σε πιάτα ή μπολ, στύψτε πολύ χυμό λεμονιού, περιχύστε με περισσότερο ελαιόλαδο αν προτιμάτε, πασπαλίστε με μερικές αποξηραμένες νιφάδες πιπεριάς τσίλι/μαϊντανό αν θέλετε. Σερβίρετε αμέσως. Αλάτι + πιπέρι στο τραπέζι, για γεύση. (Η ίδια η γαρίδα θα πρέπει να έχει αρκετή γεύση χωρίς επιπλέον αλάτι, αλλά εσείς!)


Πάτρα - Καραμανδάνειο: Αντιμετωπίζονται μόνο τα επείγοντα περιστατικά | Play News\nΔευτέρα 27 Ιούνιος 2022, 21:50\nΠάτρα – Δυτική Ελλάδα\nΕιδήσεις,Νέα και Επικαιρότητα από Πάτρα,Δυτική Ελλάδα,Ελλάδα και Κόσμο.\ninfo@playnews.gr +30 2610 641327\nΠάτρα – Καραμανδάνειο: Αντιμετωπίζονται μόνο τα επείγοντα περιστατικά\nΠέμπτη 26 Μαΐου 2022, 8:28\nFacebook Twitter Youtube Whatsapp Print Share via Email\nΟι εξελίξεις πρόλαβαν την προκήρυξη του υπουργείου Υγείας για την πρόσληψη αναισθησιολόγων στο Καραμανδάνειο.\nΓια μία ακόμα φορά χθες αναβλήθηκαν τα προγραμματισμένα χειρουργεία ενώ με απόφαση της διοίκησης εκτελούνται πλέον μόνο τα επείγοντα χειρουργεία μέχρι να ενισχυθεί το Αναισθησιολογικό Τμήμα του νοσοκομείου.\nΟπως έχει αναδείξει η εφημερίδα «Πελοπόννησος» με σειρά ρεπορτάζ από τον περασμένο Σεπτέμβριο η διοίκηση του νοσοκομείου είχε ζητήσει από το υπουργείο Υγείας να γίνει προκήρυξη για την πρόσληψη αναισθησιολόγων καθώς οι αποχωρήσεις γιατρών λόγω συνταξιοδτήσεων προμήνυαν αυτό που έρχονταν.\nΩστόσο το υπουργείο τις ημέρες αυτές αναμένεται να προχωρήσει τη σχετική προκήρυξη. Που σημαίνει ότι για να καλυφθούν τα κενά θα περάσει μεγάλο χρονικό διάστημα.\nΥπενθυμίζουμε ότι την περίοδο του Πάσχα το Αναισθησιολογικό Τμήμα του νοσοκομείου είχε απομείνει με τη συντονίστρια διευθύντρια η οποία συνταξιοδοτείται και με άλλους τρεις γιατρούς. Οι δύο από τους τρεις έχουν μετακινηθεί από το ΠΓΝΠ (επιμελήτρια Β΄) και τον «Αγιο Ανδρέα» (επιμελητής Α’). Μάλιστα είχαν ζητήσει να επιστρέψουν στις θέσεις τους αλλά το αίτημά τους δεν έχει γίνει αποδεκτό. Η τρίτη γιατρός (επιμελήτρια Β΄) έχει υποβάλει την παραίτησή της.\nΤι συνέβη χθες και αναβλήθηκαν τα χειρουργεία; Ο ένας μετακινούμενος γιατρός από τον «Αγιο Ανδρέα» αντιμετωπίζει πρόβλημα υγείας και έλαβε δεκαήμερη άδεια. Αυτό σημαίνει ότι πλέον στο Αναισθησιολογικό Τμήμα έχει απομείνει η συντονίστρια διευθύντρια και η επιμελήτρια Β΄. Από τις δύο μόνο η επιμελήτρια Β΄ μπορεί να κάνει εφημερίες. Πόσες όμως να καλύψει; Ακόμα κι αν επιθυμεί να μείνει κλεισμένη μέσα στο νοσοκομείο δεν είναι δυνατόν να αντεπεξέλθει και να καλύπτει όλες τις ανάγκες του νοσοκομείου που προκύπτουν όλο το 24ωρο (επείγοντα χειρουργεία εκτιμήσεις ασθενών τυχόν διασωληνώσεις κ.ά.).\nΑυτή η κατάσταση οδήγησε τη διοίκηση του νοσοκομείου να εκδώσει την απόφαση αναστολής όλων των τακτικών χειρουργείων και να αντιμετωπίζονται μόνο τα επείγοντα περιστατικά με δεδομένο ότι σε κανένα άλλο νοσοκομείο της περιφέρειάς μας δεν διενεργούνται επεμβάσεις σε παιδιά.\nΓια την αρνητική αυτή εξέλιξη ενημερώθηκε ο διοικητής της Υγειονομικής Περιφέρειας Γιάννης Καρβέλης ο οποίος αναζητά λύση με την προσωρινή μετακίνηση αναισθησιολόγου από άλλη υγειονομική μονάδα. Εγχείρημα δύσκολο καθώς υπάρχει γενικότερη έλλειψη αναισθησιολόγων στη χώρα μας.\nΠελετίδης: «Δυστυχώς επιβεβαιωθήκαμε»\nΣτην αρνητική αυτή εξέλιξη αναφέρηκε με ανακοίνωσή του ο δήμαρχος και πρόεδρος του Καραμανδανείου Κώστας Πελετίδης.\n«Δυστυχώς επιβεβαιωθήκαμε! Ο Χειρουργικός Τομέας του Καραμανδανείου αδυνατεί να λειτουργήσει λόγω της έλλειψης αναισθησιολόγων.\nΕνώ το συγκεκριμένο πρόβλημα είναι γνωστό εδώ και έναν ολόκληρο χρόνο η κυβέρνηση και η διοίκηση της 6ης Υγειονομικής Περιφέρειας (ΥΠΕ) βάζουν σε κίνδυνο τη ζωή των παιδιών μας.\nΔεν υπάρχουν άλλα περιθώρια αναμονής πρέπει τώρα να προσληφθούν αναισθησιολόγοι στο νοσοκομείο με άμεση κατεπείγουσα προκήρυξη των απαιτούμενων μόνιμων θέσεων εργασίας και με έλεγχο αποκλειστικά των τυπικών προσόντων των υποψηφίων.\nΤη Δευτέρα που είναι προγραμματισμένη συνάντηση του Διοικητικού Συμβουλίου του Καραμανδανείου με την αναπληρώτρια Υπουργό Υγείας κα. Γκάγκα το θέμα πρέπει να είναι ήδη λυμένο.\nΠρογραμματίζουμε άμεσα κινητοποιήσεις για να υπερασπιστούμε τη λειτουργία του μοναδικού Παιδιατρικού Νοσοκομείου της περιοχής μας ολόκληρης της Δυτικής Ελλάδας!»\nΑκολουθήστε το Play News στο Google News\nΡίο: «Όχι στην εγκατάσταση ανεμογεννητριών μέσα στα χωριά μας»\nΠάτρα: Έκλεβε αντιηλιακά από σούπερ μαρκετ – Συνελήφθη η δράστης\nΔευτέρα 27 Ιουνίου 2022, 21:24\nΈνοχος για κατάχρηση ανηλίκου ο συνταξιούχος προπονητής από την\nΔευτέρα 27 Ιουνίου 2022, 20:52\nΠάτρα: Την Τρίτη η κηδεία του 72χρονου εμπόρου που\nΔευτέρα 27 Ιουνίου 2022, 20:20\nΠάτρα – Υπόθεση Μαλένας: Τι έδειξε το πόρισμα του\nΔευτέρα 27 Ιουνίου 2022, 19:48\nΗ Φυσικοθεραπεία είναι του Αιγίου! – Το σποτ του\nΔευτέρα 27 Ιουνίου 2022, 19:47\nΔευτέρα 27 Ιουνίου 2022, 21:47\nΡίο: «Όχι στην εγκατάσταση ανεμογεννητριών μέσα στα χωριά μας» – ΦΩΤΟ\nΔευτέρα 27 Ιουνίου 2022, 21:27\nΔευτέρα 27 Ιουνίου 2022, 21:09\nΔευτέρα 27 Ιουνίου 2022, 20:55\n© 2022 www.play-news.gr. All Rights Reserved by Web Technical


«Οι ίδιοι οι πολίτες πρέπει να αγωνίζονται για την δημοκρατία» | DOC TV | documenting everyday life\n«Οι ίδιοι οι Α' ΠΡΟΣΩΠΟ πολίτες πρέπει να αγωνίζονται για την δημοκρατία»\n«Δε ζουν οι δημοκρατίες όταν είναι σάπια η αριστοκρατία που πρέπει να τις κυβερνά»\nΟι ίδιοι οι πολίτες πρέπει να αγωνίζονται για την δημοκρατία. Με μισθοφόρους αυτοί οι αγώνες δεν βγαίνουν πέρα.\nΔεν ζουν οι δημοκρατίες όσο είναι σάπια η αριστοκρατία που πρέπει να τις κυβερνά. Κανένα πολίτευμα δεν είναι αριστοκρατικότερο από τη δημοκρατία. Ο λίγοι εκλεκτοί των πολλών, όχι για το χρήμα τους αλλά για την πολιτική τους ικανότητα, οι λίγοι αυτοί πρέπει να διατηρούν το ηθικό και το πνευματικό τους κύρος σχεδόν ανέπαφο, όσο και αν μοιραία φθείρεται στην πράξη. Μόλις οι λίγοι αυτοί πτωχεύσουν, πτωχεύει και η δημοκρατία.\nΗ δημοκρατία είναι το πολίτευμα της μετριοπάθειας και της μεσότητας. Μόλις εκτραπεί από αυτόν τον δρόμο, θα την αντικαταστήσει η βία, των πολλών για λίγο, των λίγων για περισσότερο, και συνήθως στο τέλος του ενός, για όσο χρόνο έχει την επιδεξιότητα να ελέγχει τις περιστάσεις.\nΑπό το βιβλίο του Κωνσταντίνου Τσάτσου, Αφορισμοί και Διαλογισμοί, Τρίτη σειρά, εκδ. Εστία, 1969. Ο Κωνσταντίνος Τσάτσος (1 Ιουλίου 1899 – 8 Οκτωβρίου 1987) ήταν Έλληνας νομικός, φιλόσοφος και πολιτικός, που διετέλεσε πρόεδρος της Δημοκρατίας (1975-1980). Το φιλοσοφικό, λογοτεχνικό και νομικό του έργο θεωρείται σημαντικό. Επηρέασε σημαντικά το Σύνταγμα του 1975 όντας ο πρόεδρος της κοινοβουλευτικής επιτροπής συντάξεως του συντάγματος, ενώ θεωρείται και ένας από τους βασικούς υποστηρικτές της ευρωπαϊκής ιδέας, ενώ υπήρξε και θαυμαστής της αμερικανικής δημοκρατίας. Για τη σημαντική προσφορά του στην ανάπτυξη του ευρωπαϊκού οράματος του απονεμήθηκε το 1980 το μέγα ευρωπαϊκό Βραβείο Κουντενχόβε - Καλλέργη. Επίσης, ήταν μέλος πολλών ξένων ακαδημιών μεταξύ των οποίων της Ρωσίας, της Λετονίας κ.α.\nO «Άνθρωπος» των ανθρωπίνων δικαιωμάτων


Η εκεχειρία και οι... σκληροί του Βερολίνου | Η Εφημερίδα των Συντακτών\nΟ Β. Σόιμπλε έδειξε τον δρόμο από το βράδυ της Κυριακής\nΕΥΡΩΠΗ 16.06.2017, 15:57\nΗ συνεδρίαση του Eurogroup έφερε συμφωνία, όλοι δηλώνουν ευχαριστημένοι και οι πολιτικοί μπορούν να επιστρέψουν «απελευθερωμένοι» στα εσωτερικά τους μέτωπα. Στη Γερμανία, όμως, έχουν εκλογές, συνεπώς Σόιμπλε...\nΠολλοί πίστευαν πως η δημοσκοπική άνοδος των Σοσιαλδημοκρατών και του Μάρτιν Σουλτς θα ήταν ένα προεκλογικό πυροτέχνημα. Ομως κάτι τέτοιο δεν φαίνεται να συμβαίνει. Ο Σουλτς και οι Σοσιαλδημοκράτες έχουν...\nΕΥΡΩΠΗ 09.02.2017, 06:33\n«Φαινόμενο Σουλτς»:«φούσκα» ή αλήθεια;\nΑλλη μια δημοσκόπηση επιβεβαιώνει ότι η υποψηφιότητα του Σοσιαλδημοκράτη Μάρτιν Σουλτς, ως υποψήφιου καγκελάριου της Γερμανίας, έχει ανεβάσει θεαματικά τα ποσοστά του κόμματός του. Τη φορά αυτή πρόκειται για...\nΕΥΡΩΠΗ 26.01.2017, 06:00\n«Αντίο» Γκάμπριελ με αιχμές\nΧθες στο Βερολίνο ο Ζίγκμαρ Γκάμπριελ έδωσε την τελευταία του συνέντευξη Τύπου ως υπουργός Οικονομίας και πρόεδρος του Σοσιαλδημοκρατικού κόμματος. Σε λίγες ημέρες ο ίδιος θα είναι υπουργός Εξωτερικών, ενώ ο...


tromaktiko: Έχεις αδύναμες βλεφαρίδες που πέφτουν; Να τι φταίει!\nΕνώ εσύ χρησιμοποιείς το mascara για να τονίσεις το βλέμμα σου, το ίδιο το προϊόν μπορεί να σου προκαλεί την απώλεια των βλεφαρίδων σου. Τα περισσότερα mascaras περιέχουν χημικά στα οποία μπορεί να είσαι αλλεργική κι αυτό να κάνει πιο αδύναμες τις βλεφαρίδες, με αποτέλεσμα να πέφτουν. Σταμάτα να χρησιμοποιείς το προϊόν και πριν πας στο επόμενο καλό είναι να κάνεις ένα διάλειμμα για να μπορείς να καταλάβεις αν είναι αυτή η αιτία.\nΑν το κάνεις μπορεί να γίνεται ασυναίσθητα. Μπορεί ακόμα και να το συνειδητοποιείς αλλά είναι στη μέση και η δύναμη της συνήθειας ή αυτή η τέλεια αίσθηση ανακούφισης που έχεις όταν τρίβεις τα μάτια σου. Έτσι όχι μόνο τραβάς χωρίς να το θέλεις τις βλεφαρίδες αλλά μεταφέρεις και μικρόβια που έχουν τα χέρια σου και συμβάλλουν στην απώλεια των βλεφαρίδων.\nΕίναι μαγικό beauty tool -το ξέρω- αλλά όσο υπέροχες μπορεί να κάνει τις βλεφαρίδες σου άλλο τόσο τις βλάπτει. Αυτό που πρέπει οπωσδήποτε να προσέχεις είναι να μην το χρησιμοποιείς το ψαλίδι στις βλεφαρίδες σου όταν είναι βαμμένες. Το προϊόν τις σκληραίνει και το ψαλίδι τις σπάει με αποτέλεσμα να αποδυναμώνονται και να πέφτουν.\nΠροφανώς δεν είναι λόγος πανικού. Πρόβλημα θυρεοειδή έχει 1 στις 8 γυναίκες κάποια στιγμή στη ζωή της και είναι ελέγξιμο. Ωστόσο μία ένδειξη ότι πρέπει να το ρυθμίσεις είναι η απώλεια βλεφαρίδων. Φυσικά πρέπει να πας στο γιατρό να στο επιβεβαιώσει γιατί είναι πολύ πιθανό να μην έχεις τίποτα απολύτως.\nΥπάρχουν πολλά είδη αλωπεκίας και ένα από αυτά μπορεί να επηρεάσει και τις βλεφαρίδες σου. Δεν είναι πολύ συνηθισμένη αιτία αλλά υπάρχει περίπτωση η απώλεια βλεφαρίδων να προκαλείται από αυτό.\nΦυσικά μία επίσκεψη στο γιατρό σου θα σου δώσεις την οριστική απάντηση καθώς και τη λύση.


Συνταγές : Παραδοσιακή φασολάδα\nΘΕΤΙΚΕΣ: 549 ΑΡΝΗΤΙΚΕΣ: 233\nΌσπρια, Καθημερινή Κουζίνα, Παραδοσιακές συνταγές, Σούπες\nφασόλια, φασολάδα, κρεμμύδι, καρότα, σέλινο, μαϊντανός, σούπα, όσπρια\nΡίχνουμε το σακουλάκι με τα φασόλια σε μια λεκάνη, τα ψυρίζουμε και πετάμε ό,τι δεν μας φαίνεται καλό. Τα πλένουμε (ρίχνουμε νερό και το σουρώνουμε, αυτό σημαίνει πλύσιμο) και γεμίζουμε τη λεκάνη νερό για να μουλιάσουν. Αυτό το κάνουμε ΑΠΟΒΡΑΔΙΣ. Γκε γκε; Αν τους βάλετε το πρωί, θα χρειαστεί να τους μαγειρέψετε το απόγευμα, άρα θα ταΐσετε την οικογένεια Goodys σήμερα. Παρεκτός κι αν δουλεύετε 9-5 και πρόκειται να τα μαγειρέψετε το απόγευμα (βλέπε βράδυ με την κίνηση στην Κηφισίας), οπότε και τα βάζετε στο νερό πριν φύγετε για τη δουλειά. Το καταλάβαμε αυτό; Ωραία, πάμε παρακάτω. Άμα σας βρωμάνε τα φασόλια όταν πάτε να τα μαγειρέψετε, μην τρομάξετε, δεν χάλασαν, όπως μαθαίνουμε έτσι βρωμερά και τρισάλθια είναι από τη μάνα τους. Επίσης, εν αντιθέσει με πολλές άλλες περιπτώσεις, εδώ ισχύει το «ουκ εν τω πολλώ το ευ» και δεν θα σας βοηθήσει το να τα μουλιάσετε 3 μέρες νωρίτερα. Εγώ έτσι νόμισα (και καλά άμα τραβήξουν πολύ νερό και φουσκώσουν πολύ, θα βράσουν πιο γρήγορα) αλλά την πάτησα γιατί από κάποιο σημείο και μετά τα φασόλια έγκωσαν (μπούχτισαν ντε) το νερό και μουλάρωσαν και δεν έβραζαν.\nΌταν λοιπόν καταπιαστούμε με το καλό με το μαγείρεμα, πετάμε το νερό που τα μούλιαζε και τα βάζουμε στην κατσαρόλα με μπόλικο φρέσκο νερό να τα σκεπάζει καλά. Η φωτιά στην αρχή είναι δυνατή και μόλις αρχίσει η βράση την χαμηλώνουμε και αφήνουμε να βράσουν για περίπου μία ώρα με μισόκλειστο καπάκι (αν το κλείσετε τελείως, θα σας πεταχτούν νερά και αφροί και άλλα τέτοια ωραία). Προσωπικά, στο στάδιο αυτό, τα αφήνω 1,5 ώρα για να είμαι σίγουρη.\nΚατόπιν, κι αφού έχουμε διαβάσει μερικά κεφάλαια από το βιβλίο μας/έχουμε πλύνει τα ρούχα και τα έχουμε απλώσει/έχουμε κάψει τα μάτια στο ίντερνετ, αλλάζουμε το νερό, περνώντας τα παράλληλα τα φασόλια 2-3 νερά για να καθαρίσουν και να βγάλουν ό,τι φλούδα μπορούν (διότι, ως γνωστόν, η φλούδα προκαλεί φούσκωμα και πρήξιμο κλπ κλπ). Τα ξαναβάζουμε στην κατασαρόλα με το νερό (κάπου μέχρι τη μέση της κατσαρόλας, μην τη γεμίσετε, δεν φτιάχνετε μακαρόνια) μαζί με όλα τα υλικά. Τα καρότα όχι ολόκληρα, αλλά καθαρισμένα και κομμένα σε φετούλες, το κρεμμύδι ψιλοκομμένο, όπως και ο μαϊντανός, και το σέλινο μόνο τα φύλλα του. Τα αλάτι το κρατάμε για το τέλος μιας και τα σφίγγει τα άτιμα τα όσπρια. Επίσης, μπορούμε να ρίξουμε στο σημείο αυτό λίγη ζάχαρη, που βοηθά στην πιο γρήγορη βράση.\nΒράζουμε για μια ώρα, και πάλι με μισοσκεπασμένη κατσαρόλα, δοκιμάζοντας τη γεύση και το αν έχουν βράσει (στοίχημα ότι θα πάρει 1,5 ώρα). Κανα 20 λεπτο πριν τα κατεβάσουμε από τη φωτιά, ρίχνουμε και το αλάτι.\nΑνάλογα με το πόσο ζουμερά τα θέλετε, αφήνετε την κατσαρόλα ανοιχτή λίγο πριν το σβήσετε για να εξατμιστεί το πολύ ζουμί.\nΣερβίρετε με παραδοσιακή φέτα (Δωδώνης ρε). Τη ρέγκα και τις ελιές αφήστε τες στην άκρη.\nΓια το βράδυ, buscopan χάπια για την κοιλιακή χώρα, coca-cola (ή sinalco, ό,τι προτιμάτε) για τη χώνεψη και αποσμητικό χώρου για το σπίτι.\nΓια οποιαδήποτε απορία, τα λέμε στο τηλέφωνο (αυτό ήταν το σχόλιο της μάνας μου όταν έστειλε τη συνταγή στην ακαμάτα κόρη –και, μαντέψτε, η ΒΤ έκανε πάρτυ).\nΥλικά: 1 πακέτο φακές (τις καθαρίζετε εννοείται από τυχόν ξένα σώματα) 3 σκελίδες σκόρδο (ολόκληρες) 2 κρεμμύδια (κομμένα σε μέτρια κομμάτια) ½ κιλό μπέικον ή περισσότερο για εντονότερη γεύση...\nΥλικά (για 4 άτομα): 3 κούπες φακές καθαρισμενες και πλυμένες 1 ½ φλιτζανάκι του καφέ ρύζι για πιλάφι 1-2 κρεμμύδια ξερά, ελαιόλαδο για τηγάνισμα Εκτέλεση: Βράζετε τις φακές για 20 περίπου...\nΥλικά: 3 φλ. φακές 1 φλ. ρύζι ½ φλ. παρθένο ελαιόλαδο 1 κρεμμύδι ψιλ/νο αλάτι, πιπέρι λίγο μαϊντανό ψιλ/νο Εκτέλεση: Καθαρίζουμε και πλένουμε τις φακές. Τις βράζουμε και μόλις μαλακώσουν τις...


Δημητριάδος Ιγνάτιος: «Στη ζωή του κάθε ανθρώπου υπάρχει η στιγμή της Δαμασκού» – Λαμπρός ο εορτασμός των Πρωτοκορυφαίων Αποστόλων στην Νέα Ιωνία - Εκκλησιαστικά Νέα Θεσσαλίας\nΔημητριάδος Ιγνάτιος: «Στη ζωή του κάθε ανθρώπου υπάρχει η στιγμή της Δαμασκού» – Λαμπρός ο εορτασμός των Πρωτοκορυφαίων Αποστόλων στην Νέα Ιωνία\n29 Ιουνίου, 2021 9 Ιουλίου, 2021 ekklhsiastkaneathessalias\nΤους Πρωτοκορυφαίους Αποστόλους Πέτρο και Παύλο τίμησε ιεροπρεπώς η Τοπική Εκκλησία της Δημητριάδος, με επίκεντρο τον πανηγυρίζοντα ομώνυμο Ιερό Ναό της Νέας Ιωνίας, όπου την παραμονή της εορτής τελέστηκε, υπαιθρίως, ο Μέγας Πανηγυρικός Εσπερινός, χοροστατούντος του Σεβ. Ποιμενάρχου μας κ. Ιγνατίου, παρουσία πλήθους κληρικών και λαϊκών προσκυνητών, τηρουμένων των μέτρων για την προστασία της δημόσιας υγείας.\nΣτο κήρυγμά του ο Σεβασμιώτατος παρατήρησε ότι «ο συνεορτασμός των δύο Αποστόλων σηματοδοτεί την σημασία της ενότητας μέσα στην Εκκλησία. Ο Πέτρος έλαβε την κλήση, είδε και έζησε τον Χριστό και έγινε Απόστολός Του, ενώ ο Παύλος δεν είδε ποτέ με τα φυσικά του μάτια τον Κύριο, αλλά στην Δαμασκό έλαβε μια ξεχωριστή κλήση, που τον κατέστησε κορυφαίο Απόστολο, που έφερε τον Ευαγγέλιο στον γνωστό τότε κόσμο. Ο Πέτρος ομολόγησε την Θεότητα του Χριστού και διαβεβαίωσε τρις για την αγάπη του προς Αυτόν, αλλά και τρις τον αρνήθηκε. Ο Παύλος υπήρξε διώκτης του Χριστού και των πρώτων Χριστιανών, που συμμετείχε στο μαρτύριο του Πρωτομάρτυρος Στεφάνου. Και των δύο την μετάνοια δέχθηκε ο Κύριος και τους κατέστησε οικουμενικούς διδασκάλους. Αμφότεροι υπερασπίστηκαν την πίστη τους στην Ανάσταση του Χριστού και ο καθένας, με τον δικό του χαρακτήρα και τις ξεχωριστές του προϋποθέσεις, ξεκίνησαν το έργο του Ευαγγελισμού της Οικουμένης, όπως και οι άλλοι Απόστολοι. Ακόμα κι αν προσέγγιζαν τα θέματα με διαφορετική αντίληψη, διατήρησαν την ενότητά τους, βρήκαν την λύση, μέσα από την εμπειρία της Συνοδικότητας, ενώ σφράγισαν την Αποστολική τους δράση με το μαρτύριό τους στη Ρώμη».\nΟ κ. Ιγνάτιος επεσήμανε ότι «όλοι μας, έρχεται η στιγμή που καλούμαστε να λάβουμε την αποφασιστική στάση, ως ζωντανά μέλη της Εκκλησίας, απέναντι στην Ανάσταση του Χριστού. Μέσα από τον πόνο και την δοκιμασία, από περιστατικά, που δεν αξιολογούμε, πάντοτε σωστά, δεχόμαστε την κλήση, που όταν την δεχτούμε, γεμίζει η ψυχή μας με χαρά. Αλλά, ο Κύριος, έστω κι αν Τον αρνηθούμε, κάποια στιγμή στη ζωή μας, συγχωρεί, δίνει νέες ευκαιρίες, γι’ αυτό και στις μέρες μας, της άρνησης και της αμφισβήτησης, ζούμε θαύματα μεταμορφώσεως ψυχών, που από αρνητές γίνονται ένθερμοι υπερασπιστές του Ευαγγελίου του Χριστού. Στη ζωή του κάθε ανθρώπου υπάρχει η στιγμή της Δαμασκού, η στιγμή της προσκλήσεως και μακάριοι όσοι λένε το «ναι» στον Χριστό και στην Εκκλησία Του».\nΑνήμερα της εορτής τελέστηκε Πανηγυρική Θεία Λειτουργία, ιερουργούντος του Σεβ. Μητροπολίτου μας κ. Ιγνατίου, τον οποίο πλαισίωσαν Κληρικοί και άλλων ενοριών. Στο κήρυγμά του Σεβασμιώτατος αναφέρθηκε στην ομολογία του Πέτρου περί της Θεότητας του Χριστού, πάνω στην οποία στηρίχθηκε το οικοδόμημα της Εκκλησίας. Μίλησε και για την εμπειρία της αποκάλυψης της Θεότητας του Χριστού στον Παύλο, κατά την πορεία του στη Δαμασκό. «Από τότε μέχρι σήμερα το ίδιο ερώτημα θέτει ο Κύριος στους ανθρώπους. Διαχρονικά, οι άνθρωποι βλέπουν τον Χριστό από την δική τους οπτική. Υπάρχουν, όμως, κι εκείνοι που ομολογούν απερίφραστα, όπως κι εμείς, ότι ο Χριστός είναι ο Υιός και Λόγος του Θεού, ο Σωτήρας και Λυτρωτής του κόσμου. Αυτή την πίστη ζητά από όλους μας ο Κύριος, γιατί αυτή είναι η ομολογία που σώζει, ένα δώρο του Θεού σε εκείνους που έχουν καθαρή καρδιά και με ταπείνωση αναζητούν την Αλήθεια…. Σήμερα καλούμαστε όλοι, αυτή την πίστη να ομολογήσουμε στους συνανθρώπους μας, που δυσκολεύονται να αποδεχτούν την πίστη της Εκκλησίας για τον Χριστό. Καλούμαστε να γίνουμε Απόστολοι Χριστού, με τους λόγους, αλλά κυρίως με τον τρόπο της ζωής μας και την ενότητά μας». Επισημαίνοντας ότι στην Ελλάδα είμαστε η Εκκλησία που ίδρυσε ο Απόστολος Παύλος, τόνισε την ανάγκη να αντιληφθούμε την ευθύνη μας, να εκτιμήσουμε αυτό το Θείο δώρο και να φανούμε αντάξιοί του.\nΤέλος, ο κ. Ιγνάτιος συνεχάρη τον λαό μας για την πληθωρική παρουσία του, εξαίροντας τον κόπο και των μόχθο των κατοίκων της Νέας Ιωνίας για την καθημερινή τους επιβίωση, αλλά και την συνεισφορά τους στην ζωή της ενορίας. Συνεχάρη δε και τους Κληρικούς της ενορίας για την εξαιρετική οργάνωση της πανηγύρεως, αλλά και το πολύμοχθο κοινωνικό και πνευματικό έργο, που πραγματώνουν, μάλιστα εν μέσω πανδημίας.\n← Πανηγυρικά Εορτάστηκε η Μνήμη Των Αγίων Πέτρου Και Παύλου στην Λάρισα\nΗ Εορτή των Αγίων Δώδεκα Αποστόλων στην Ι.Μ. Λαρίσης και Τυρνάβου →


Ακούγοντας κανείς τις ομιλίες του ΣΕΒ και των άλλων εργοδοτικών Ενώσεων από τη μία και την ομιλία του προέδρου της ΓΣΕΕ από την άλλη, στη διάρκεια της συνεδρίασης των αρμόδιων Επιτροπών της Βουλής για το «αναπτυξιακό» νομοσχέδιο, εύκολα καταλαβαίνει ότι μοιράζονται τις ίδιες «αγωνίες». Ετσι, την ώρα που ο ΣΕΒ έδινε εύσημα στην κυβέρνηση, σημειώνοντας ότι το πολυνομοσχέδιο «θα συμβάλει στη διαμόρφωση θετικού περιβάλλοντος για την επιχειρηματικότητα» και ότι οι αντεργατικές ανατροπές «κινούνται στην κατεύθυνση μείωσης των γραφειοκρατικών βαρών και του εξορθολογισμού» των εργασιακών σχέσεων, ο επικεφαλής της ηγετικής ομάδας της ΓΣΕΕ, Γ. Παναγόπουλος, βρήκε να αντιτείνει ότι «οι άσχημες συνέπειες αυτού του νομοσχεδίου, όσον αφορά τον ανταγωνισμό των υγιών επιχειρήσεων, θα φανούν σχετικά σύντομα», ενώ σιγόνταρε κι αυτός τις βρωμιές για τους «κατ' επάγγελμα συνδικαλιστές», που αξιοποιούνται από την κυβέρνηση και την εργοδοσία για να δικαιολογήσουν την επίθεση στα συνδικάτα, που θέλουν να τα βάλουν στο γύψο. Τελικά μείναμε με την απορία: Στους εκπροσώπους των εργοδοτών και - υποτίθεται - των εργαζομένων, που προσκλήθηκαν στην ακρόαση της Βουλής για το πολυνομοσχέδιο, τα ονόματα των εκπροσώπων της ΓΣΕΕ και του ΣΕΒ ήταν σε διαφορετικές λίστες ή στην ίδια; Μήπως την επόμενη φορά να καλέσουν μόνο τον έναν από τους δύο, για να γλιτώσουν έξοδα και χρόνο;\nΕνας στους πέντε κατοίκους της ΕΕ κινδυνεύει από τη φτώχεια και τον κοινωνικό αποκλεισμό. Πάνω από το 20% των ανδρών και 22,5% των γυναικών είτε αντιμετωπίζουν εισοδηματική φτώχεια, είτε είναι σοβαρά στερημένοι, ή ζουν σε νοικοκυριά με πολύ χαμηλά εισοδήματα από εργασία. Η Ελλάδα είναι στην τρίτη θέση της ΕΕ σε «επικινδυνότητα φτώχειας», με ποσοστό 31,8% (εισόδημα κάτω από το 60% του μέσου εθνικού εισοδήματος, έλλειψη βασικών μέσων διαβίωσης, υψηλή ανεργία). 1 στους 17 Ευρωπαίους αντιμετωπίζει σοβαρή έλλειψη υλικών αγαθών, όπως η δυνατότητα να πληρώσουν τους λογαριασμούς τους, να έχουν θέρμανση ή να κάνουν διακοπές μιας βδομάδας. Τα στοιχεία αυτά της Eurostat δίνουν μια ενδεικτική εικόνα της άθλιας καθημερινότητας που βιώνουν χιλιάδες λαϊκά νοικοκυριά, και μάλιστα σε συνθήκες καπιταλιστικής ανάπτυξης και όχι κρίσης.\nΑν πάρουμε ως μέτρο σύγκρισης τις πραγματικές ανάγκες τους, και όχι τους «μέσους όρους» των ρημαγμένων εισοδημάτων, η πραγματικότητα είναι βέβαια πολύ χειρότερη και αφορά τη συντριπτική πλειοψηφία του λαού, φανερώνοντας τα αδιέξοδα αυτού του σάπιου συστήματος. Αλήθεια, όμως, τι από όλα αυτά μπορεί να αλλάξει - πόσο μάλλον να αντιστραφεί - με τα «αναπτυξιακά» μέτρα που προωθούν η σημερινή και όλες οι προηγούμενες κυβερνήσεις, πουλώντας φούμαρα ότι η εφαρμογή τους ανοίγει το δρόμο για τη βελτίωση της ζωής του λαού και την ευημερία του; Τι μπορεί να περιμένει κανείς από τα μέτρα διαχείρισης και ανακύκλωσης της φτώχειας, που διαφημίζουν όλες οι κυβερνήσεις, «δεξιές», «αριστερές», σοσιαλδημοκρατικές και «νεοφιλελεύθερες»; Απολύτως τίποτα! Ο λαός δεν πρέπει να συμβιβαστεί με τη φτώχεια και τις μειωμένες απαιτήσεις. Εχει τη δύναμη να φέρει τα πάνω κάτω, παλεύοντας για τις σύγχρονες ανάγκες του.\n«"Β΄ Παγκόσμιος Πόλεμος - Το τίμημα της αυτοκρατορίας" - Νέα εξαιρετική σειρά ντοκιμαντέρ στην ΕΡΤ1». Ετσι διαφημίζει η κρατική τηλεόραση το ντοκιμαντέρ που προβάλλει αυτές τις μέρες, Αυστραλιανής παραγωγής του 2015, με αφορμή τη συμπλήρωση 80 χρόνων από την έναρξη του Β' Παγκοσμίου Πολέμου. Οποιος άντεξε να δει έστω και ένα επεισόδιο, χωρίς να αναγουλιάσει από τον πρωτόγονο αντικομμουνισμό, εμπλούτισε τις γνώσεις του για το σύμφωνο Μόλοτοφ - Ρίμπεντροπ, που - σύμφωνα με το ντοκιμαντέρ - ήταν η αιτία να αρχίσει ο πόλεμος, τον διαμοιρασμό της Πολωνίας ανάμεσα στη ναζιστική Γερμανία και τη Σοβιετική Ενωση, με «μυστικό παράρτημα» του συμφώνου, για τα εγκλήματα των «δύο ολοκληρωτισμών», που ήταν δολοφονικές στρατιωτικές μηχανές, για τις διώξεις των «αντιφρονούντων» από τον Στάλιν και όλη την αντισοβιετική χυδαιολογία που συνοδεύει την κατάπτυστη θεωρία των «δύο άκρων», η οποία είναι άλλωστε και επίσημη ιδεολογία της ΕΕ, ρίχνοντας νερό στο μύλο του αντικομμουνισμού και ξεπλένοντας την εγκληματική δράση του ναζισμού. Η κρατική τηλεόραση έχει μεγάλη ...παράδοση στην προβολή τέτοιων αντιδραστικών παραγωγών, που αποθεώνονται από τους κάθε είδους αναθεωρητές της Ιστορίας και τους απολογητές των εγκλημάτων του καπιταλισμού. Αυτήν τη φορά όμως κατάφερε να ξεπεράσει τον εαυτό της, σερβίροντας αυτήν τη σαβούρα ως ιστορικό ντοκιμαντέρ.\n1827 Μετά την απόβασή τους την προηγούμενη μέρα, οι Ελληνες με αρχηγό τον Φαβιέρο ελευθερώνουν όλη τη Χίο, εκτός από το κάστρο, το οποίο θέτουν σε πολιορκία. Αποχώρησαν τον Γενάρη του 1828, έπειτα από πιέσεις των Μεγάλων Δυνάμεων και του Καποδίστρια, καθώς η Χίος δεν θα περιλαμβανόταν στο ελληνικό κράτος.\n1842 Τίθεται σε λειτουργία ο πρώτος τηλέγραφος από τον ίδιο τον δημιουργό του, τον Αμερικανό εφευρέτη Σάμιουελ Μορς (σήματα Μορς).\n1889 Πεθαίνει ο Ιταλός εφευρέτης Αντόνιο Μεούτσι, θεωρούμενος από πολλούς ως ο «πατέρας» του τηλεφώνου.\n1931 Πεθαίνει ο Αμερικανός εφευρέτης Τόμας Εντισον, δημιουργός άνω των χιλίων επαναστατικών εφευρέσεων, μεταξύ των οποίων της ηλεκτρικής λάμπας, του φωνογράφου και της μηχανής προβολής.\n1944 Τη νύχτα της 17ης προς 18η Οκτώβρη, δυνάμεις της 10ης Μεραρχίας του ΕΛΑΣ καταλαμβάνουν ένα από τα ισχυρότερα οχυρά των ταγματασφαλιτών στη Μακεδονία, το χωριό Κούκος.\n1944 Εξι μέρες μετά την Απελευθέρωση της Αθήνας από τον ΕΛΑΣ, καταφτάνει στην πρωτεύουσα η κυβέρνηση της «Εθνικής Ενότητας» υπό τον Γ. Παπανδρέου. Την ίδια μέρα έρχεται στην Αθήνα και ο Βρετανός στρατηγός Σκόμπι.\n1981 Βουλευτικές εκλογές στην Ελλάδα. Το ΠΑΣΟΚ έρχεται πρώτο με 48,06% και ο Ανδρέας Παπανδρέου γίνεται πρωθυπουργός. Η ΝΔ λαμβάνει 35,88% και το ΚΚΕ 10,93%.\nΣΕΠΕ - ΕΛΜΕ - ΠΡΩΤΟΒΟΥΛΙΑ ΑΝΑΠΛΗΡΩΤΩΝ : Με πολύμορφες κινητοποιήσεις συμμετέχουν στην εβδομάδα δράσης στα σχολεία


Γωγώ Αλεξανδρινού:"Άλλαξα όταν έγινα μάνα-Έχω περάσει κρίση στο γάμο μου"-ΒΙΝΤΕΟ\nΗ Γωγώ Αλεξανδρινού βρέθηκε καλεσμένη στην εκπομπή της Χριστιάνας Αριστοτέλους και μίλησε για όλα. Η γνωστή δημοσιογράφος και παρουσιάστρια ειδήσεων μίλησε για την θέση της στο κρατικό κανάλι, τις αρνητικές κριτικές που εισέπραξε, αν έχει βιώσει κρίση στον γάμο της αλλά και πώς περνάει την καθημερινότητά της με τα παιδιά της.\nΗ ίδια ειλικρινής όπως πάντα και πιο γλυκιά από ποτέδήλωσε και\nΔεν άκουσα πάρα πολλά για τον τρόπο που "μπήκα" στο ΡΙΚ. Είναι γνωστό, έγινε πρόταση και την δέχθηκα. Κάποιος που πιστεύει ότι έχω πάει στο κρατικό κανάλι με κομματικά κριτήρια, δεν θα αλλάξει γνώμη με ότι και να πω. Μέσα από την δουλειά μου θα αποδείξω την αλήθεια και ότι δεν υπάρχει εκδούλευση.\nΚαταλαβαίνω αυτό τον συνειρμό που κάνουν. Μου έστειλε μια γυναίκα στο Facebook, ότι "μια χαρά η δουλειά σου να κάθεσαι από τον Μάρτη και να πληρώνεσαι από το ΡΙΚ" , αλλά της εξήγησα και μου ζήτησε συγνώμη και απολογήθηκε.\nΔεν πληρώνομαι, όταν δεν εμφανίζομαι. Για αυτό ένιωσα αδικία. Το ψέμα έχει κοντά πόδια και η αλήθεια βγαίνει στην επιφάνεια.\nΆλλαξα σαν άνθρωπος, όταν έγινα μάνα και άλλαξα εντελώς, τον τελευταίο χρόνο. Έχω εκπαιδεύσει τον εαυτό μου να κάνει δεύτερες σκέψεις και να μην είμαι "φούρνος", όπως ήμουν παλιά. Τα παιδιά μού έμαθαν την υπομονή, την υπέρβαση και ότι μέσα μας κρύβουμε δυνάμεις που δεν ξέρουμε ότι έχουμε και ότι όταν χρειαστεί τις ανασύρουμε. Έχω πολύ λίγους φίλους αλλά καλούς. Τους έχω σαν αδέρφια.\nΔεν έχω πολύ κοινωνική ζωή με τον άντρα μου και φταίω εγώ. Έχω βγει από την φάση του "ξενυχτιού" αλλά ο Χαράλαμπος είναι πιο του γλεντιού, που τον χαλαρώνει από την πίεση της δουλειάς του. Έχουμε περάσει κρίση με τον σύζυγό μου πολύ' παλιά, τώρα είμαστε πολύ καλά. Έχουμε τις μικρο-εντάσεις μας, αλλά στο τέλος πάμε να μαλώσουμε αλλά γελάμε γιατί ξέρουμε τον λόγο του απέναντι.\nΔείτε την συνέντευξη της Γωγούς Αλεξανδρινού στο "Με αγάπη Χριστιάνα" και την συγκίνησή της on air\nΧριστιάνα Αριστοτέλους:Τα πρώτα λόγια για τον ερχομό του μικρού...Εφραίμ(ΒΙΝΤΕΟ)\nΟι ευχές της ομάδας της εκπομπής στην παρουσιάστρια στην έναρξη της εκπομπής


Παντιέρα Ε.Ε. Πολιτική Πέφτουν ψηφίζοντας νέο μνημόνιο  Πέφτουν ψηφίζοντας νέο μνημόνιο\nΦεβ 09, 2014v.ariaditisΕ.Ε., Πολιτική0 του Γιώργου Δελαστίκ,\nΕ.Ε. Σχετικές δημοσιεύσεις:Συνέντευξη Ά. Χάγιου στα «Παραπολιτικά fm» για τις εξελίξεις (Βίντεο)Κοινή δήλωση αντιπροσωπειών ΑΝΤΑΡΣΥΑ και Πρωτοβουλίας για μια Αριστερή Μετωπική ΣυμπόρευσηΒ. Νάνος: Για τις μετεκλογικές εξελίξεις


ΧΡΙΣΤΙΝΑ ΛΑΜΠΙΡΗ: Η ΠΡΩΤΗ ΦΩΤΟΓΡΑΦΙΑ ΤΗΣ ΜΕ ΜΑΓΙΟ ΚΑΙ ΔΙΧΩΣ ΦΙΛΤΡΑ ΑΠΟ ΤΙΣ ΔΙΑΚΟΠΕΣ ΤΗΣ\nΑρχική σελίδα Celebrities Χριστίνα Λαμπίρη: Η πρώτη φωτογραφία της με μαγιό και δίχως φίλτρα από τις διακοπές της\nΗ Χριστίνα Λαμπίρη βρίσκεται στην Λευκάδα.\nΗ παρουσιάστρια κάνει διακοπές με τον σύζυγό της και καλούς τους φίλους. Η Χριστίνα δημοσίευσε μία φωτογραφία της χωρίς φίλτρα όπου φορά το μαγιό της. Η ίδια μάλιστα έγραψε: «Χωρίς φίλτρα, χωρίς αλλαγή στα χρώματα, απλά μόνο αλήθειες...»!\nΗ Χριστίνα Λαμπίρη ξεκίνησε διακοπές – Δείτε την να ποζάρει δίπλα στην πισίνα Ξεκούραση μετά από μια κουραστική...\nΔεσπότης η Χριστίνα Λαμπίρη\nΗ Χριστίνα Λαμπίρη έκανε το ντεμπούτο της στο θεατρικό σανίδι. Η παρουσιάστρια είναι μέλος της θεατρικής ομάδας του...\nΧριστίνα Λαμπίρη: Η πυρκαγιά στην οικογενειακή επιχείρηση, η οικονομική καταστροφή και ο αγώνας για επιβίωση!\nΠρώτη φορά για τις δύσκολες στιγμές που πέρασε στο παρελθόν μιλάει η Χριστίνα Λαμπίρη.Η παρουσιάστρια η οποία φέτος κάνει δυναμική...


ΠΑΚ ΕΛΤΑ: Εργασιακά / Οι εργασιακές ανατροπές σε ερωτήσεις και απαντήσεις\nΕργασιακά / Οι εργασιακές ανατροπές σε ερωτήσεις και απαντήσεις\nΟ νομικός - εργατολόγος Διονύσης Τεμπονέρας αποκρυπτογραφεί τις νέες ρυθμίσεις στην "Αυγή" της Κυριακής\nΟ υπουργός Εργασίας και Κοινωνικών Υποθέσεων Γιάννης Βρούτσης παρουσίασε τους βασικούς άξονες του σχεδίου νόμου του υπουργείου Εργασίας και Κοινωνικών Υποθέσεων με τίτλο «Ρύθμιση θεμάτων της αγοράς εργασίας». Πρόκειται για ένα νομοθέτημα που ....θεσμοθετεί την απλήρωτη υπερωρία, βάζει ταφόπλακα στο οκτάωρο, ξηλώνει το ΣΕΠΕ, ποινικοποιεί κάθε συνδικαλιστική δράση και κυρίως την απεργία.\nΟ νομικός - εργατολόγος Διονύσης Τεμπονέρας αποκρυπτογραφεί τις νέες ρυθμίσεις στην "Αυγή" της Κυριακής και αναλύει τον τρόπο με τον οποίο η κυβέρνηση μετατρέπει σε "εργασιακή γαλέρα" την καθημερινότητα εκατομμυρίων εργαζομένων.\nΧρόνος Εργασίας - Υπερωρίες\nΤι σημαίνουν οι νέες ρυθμίσεις για το ωράριο και τις υπερωρίες; Με το νέο καθεστώς θα έχουμε κατάργηση ή καταστρατήγηση της οκτάωρης απασχόλησης;\ni) Οι επιχειρήσεις θα μπορούν να απασχολούν εργαζομένους έως 10 ώρες ημερησίως κατά μέγιστο, χωρίς πρόσθετη αμοιβή, εφόσον εντός του ίδιου εξαμήνου εξοφλούν τις ώρες με αντίστοιχη μείωση ωρών ή ρεπό ή ημέρες άδειας.\nΟ Νόμος 3986/2011 προβλέπει ήδη δύο συστήματα διευθέτησης χρόνου εργασίας, ένα σε εξάμηνη και ένα σε ετήσια βάση. Ειδικότερα, σύμφωνα με το πρώτο σύστημα, η περίοδος αυξημένης απασχόλησης και η αντίστοιχη περίοδος μειωμένης απασχόλησης δεν μπορούν να υπερβαίνουν τους έξι μήνες ανά έτος. Στο δεύτερο σύστημα η περίοδος αυξημένης απασχόλησης είναι δυνατή μέχρι οχτώ μήνες και η περίοδος μειωμένης απασχόλησης για το υπόλοιπο διάστημα μέσα στο έτος. Σε κάθε περίπτωση, πάντως, η ημερήσια απασχόληση δεν μπορεί να ξεπερνά τις δέκα ώρες, ενώ παράλληλα ο εργοδότης οφείλει να τηρεί τις προβλέψεις της εργατικής νομοθεσίας σχετικά με την υποχρεωτική ημερήσια και εβδομαδιαία ανάπαυση.\nΕιδικά στο θέμα της ευελιξίας του χρόνου εργασίας το σχέδιο νόμου θα δίνει τη δυνατότητα στις επιχειρήσεις, εφόσον δεν καταστεί εφικτή η υπογραφή επιχειρησιακής σύμβασης με το οικείο σωματείο, να προσφεύγει στη λύση της διευθέτησης του χρόνου εργασίας σε εξάμηνη ή ετήσια βάση μέσω του Ανώτατου Συμβουλίου Εργασίας. Το ΑΣΕ θα εξετάζει εάν είναι τεκμηριωμένες ή όχι οι προϋποθέσεις που θέτει κάθε φορά μια επιχείρηση και θα εγκρίνει ή θα απορρίπτει την αίτηση. Έτσι, για παράδειγμα, όταν υπάρχει μέσα στο έτος αύξηση των παραγγελιών και ανάγκη για επιπλέον εργασία από το προσωπικό για συγκεκριμένο χρονικό διάστημα, θα μπορεί η επιχείρηση να ζητάει και να λαμβάνει έγκριση από το ΑΣΕ.\nΟι εργαζόμενοι θα απασχολούνται για ένα χρονικό διάστημα έως και 10 ώρες ημερησίως και σε άλλη χρονική περίοδο (περίοδος μειωμένης απασχόλησης) θα εργάζονται λιγότερες ώρες αντίστοιχα ή θα τους χορηγείται ανάλογη ημερήσια ανάπαυση (ρεπό) ή συνδυασμός μειωμένων ωρών εργασίας και ημερών ανάπαυσης. Σε κάθε περίπτωση, πάντως, η ημερήσια απασχόληση δεν μπορεί να ξεπερνά τις 10 ώρες, ενώ παράλληλα ο εργοδότης οφείλει να τηρεί τις προβλέψεις της εργατικής νομοθεσίας σχετικά με την υποχρεωτική ημερήσια και εβδομαδιαία ανάπαυση.\nΤι σημαίνει η αύξηση των ωρών των νόμιμων υπερωριών;\nΘα αυξηθούν τα πλαφόν των νόμιμων υπερωριών σε όλο το φάσμα της οικονομίας. Σήμερα το ανώτατο όριο υπερωριακής απασχόλησης είναι 48 ώρες ανά εξάμηνο (90 ώρες το έτος) προκειμένου για εργαζόμενους σε βιομηχανικές, βιοτεχνικές επιχειρήσεις, εκμεταλλεύσεις και εργασίες και 120 ώρες το έτος στους υπόλοιπους κλάδους της οικονομίας. Το πλαφόν των 120 ωρών θα αυξηθεί και θα ισχύσει ενιαία και στη βιομηχανία.\nΣήμερα η αμοιβή για τις υπερωρίες που υπερβαίνουν το ετήσιο πλαφόν των 120 ωρών ετησίως νόμιμης υπερωριακής απασχόλησης είναι το καταβαλλόμενο ωρομίσθιο προσαυξημένο κατά 60%. Με τις νέες ρυθμίσεις οι υπερωρίες θα γίνουν πιο φθηνές, κυρίως για τις πολύ μεγάλες επιχειρήσεις, με αποτέλεσμα οι εργαζόμενοι να δουλεύουν περισσότερο για λιγότερα χρήματα σε σχέση με το παρελθόν.\nΠροβλέπεται προσθήκη επιχειρήσεων και εργασιών στη λίστα που ήδη επιτρέπει την εργασία την Κυριακή;\nΔιευρύνεται η λίστα των επιχειρήσεων που μπορούν να λειτουργούν την Κυριακή, με συνέπεια να προκύπτει νέο χτύπημα στην κυριακάτικη αργία. Το γεγονός αυτό ευνοεί τις μεγάλες επιχειρήσεις. Παρότι το μέτρο έχει αποτύχει μέχρι σήμερα και καταστρέφει τη μικρομεσαία επιχειρηματικότητα, η κυβέρνηση επιμένει εμμονικά σε συνταγές ΔΝΤ. Την ίδια ώρα όμως οι εργαζόμενοι χάνουν την κυριακάτικη ανάπαυσή τους με σημαντικές επιπτώσεις στην επαγγελματική και οικογενειακή ζωή.\nΟι ανωτέρω παρεμβάσεις έχουν συγκεκριμένα και μετρήσιμα αποτελέσματα μέχρι σήμερα:\n1. Η διευθέτηση του χρόνου εργασίας και η αντίστοιχη αύξηση του ελεύθερου χρόνου συντελεί στην αύξηση της παραοικονομίας (πολυαπασχόληση, λαθραία και αδήλωτη εργασία κ.λπ.).\n2. Η αύξηση του ημερήσιου εργάσιμου χρόνου μέχρι 2 ώρες ανατρέπει τη λογική του οκταώρου και εγκαινιάζει το δεκάωρο.\n3. Η μείωση ή κατάργηση των υπερωριών θα μειώσει σοβαρά το εισόδημα των εργαζομένων.\n4. Η ευελιξία που θα εισαχθεί μέσω της διευθέτησης θα ευνοήσει τη δημιουργία θέσεων εργασίας μερικής απασχόλησης εις βάρος των θέσεων εργασίας πλήρους απασχόλησης.\n5. Η διευθέτηση του χρόνου εργασίας σε ατομική βάση θα υπονομεύσει σταδιακά το θεσμό των συλλογικών διαπραγματεύσεων.\nΣυνδικαλιστικός νόμος - απεργίες\nΠώς παρεμβαίνει η κυβέρνηση στον συνδικαλιστικό Νόμο 1264/1982, ένα από τα πιο δημοκρατικά και προοδευτικά νομοθετήματα της μεταπολίτευσης. Η κυβέρνηση προωθεί τις εξής παρεμβάσεις:\nα) Καθιστά προϋπόθεση για την άσκηση του συνδικαλιστικού δικαιώματος την απογραφή στο ήδη νομοθετημένο Γενικό Μητρώο.\nΤο άρθρο 54 του Ν. 4635/2019, που ψηφίστηκε πριν από έναν χρόνο, ορίζει ότι όλες οι συνδικαλιστικές οργανώσεις των εργαζομένων, οι ενώσεις προσώπων εργαζομένων και οι οργανώσεις των εργοδοτών και ειδικά αυτές που συνάπτουν συλλογικές συμβάσεις εργασίας ή και ορίζουν εκπροσώπους τους στις διοικήσεις των φορέων που εποπτεύονται από το υπουργείο Εργασίας και Κοινωνικών Υποθέσεων, καθώς και στα συλλογικά όργανα αυτού, έχουν υποχρέωση να εγγράφονται στο Μητρώο Συνδικαλιστικών Οργανώσεων Εργαζομένων και Οργανώσεων Εργοδοτών του υπουργείου που τηρείται στο πληροφοριακό σύστημα "Εργάνη" του υπουργείου Εργασίας και Κοινωνικών Υποθέσεων.\nΗ εγγραφή στο μητρώο ως προϋπόθεση άσκησης του συνδικαλιστικού δικαιώματος έρχεται σε συνέχεια της ρύθμισης του Ν. 4635/2019, που "φακελώνει" τα συνδικάτα και προσπαθεί να τα χειραγωγήσει με διάφορες μεθόδους. Είναι μια ρύθμιση που περιορίζει τη συλλογική αυτονομία των συνδικάτων και το δικαίωμα του συνδικαλίζεσθαι όπως κατοχυρώνεται στο ίδιο το σύνταγμα (άρθρο 23).\nΟι αλλαγές που έφερε η ίδια κυβέρνηση οδήγησαν σε ένα μεγάλο "ηλεκτρονικό φακέλωμα" των εργαζομένων και κυρίως των συνδικαλιστών. Τα επιχειρήματα της κυβέρνησης για εκσυγχρονισμό στη λειτουργία των συνδικάτων, περισσότερη δημοκρατία και διαφάνεια, ή καλλιέργεια κλίματος εφησυχασμού, δεν αποτέλεσαν παρά ένα πρόσχημα για την ωμή επέμβαση στα σωματεία. Η ηλεκτρονική ψηφοφορία και η καταγραφή θα οδηγήσουν αντικειμενικά στην περικύκλωση του κάθε εργαζομένου, που, ξεμοναχιασμένος από τους συνάδελφους του, θα έχει να αντιμετωπίσει τεράστια πίεση.\nΑκόμα όμως και να καταφέρνει να την υπερνικά, ο εργοδότης με το πάτημα ενός κουμπιού θα αλλάζει τα αποτελέσματα κάθε τέτοιας «διαδικασίας» κατά το δοκούν. Μοιάζει με ανέκδοτο το επιχείρημα ότι αυτό το μητρώο και οι ψηφοφορίες θα μείνουν στα χέρια των σωματείων, ιδιαίτερα κάθε φορά που μαθαίνουμε τις «διαρροές» εκατομμυρίων προσωπικών δεδομένων που «έφυγαν» από μεγάλους κολοσσούς του Διαδικτύου.\nΤι πρόκειται να σημάνει η συμμετοχή και η ψήφος εξ αποστάσεως, ηλεκτρονικώς, για τη λήψη απόφασης απεργίας;\nΜε τη συγκεκριμένη ρύθμιση περιορίζεται το δικαίωμα της απεργίας και αποδυναμώνεται η καρδιά της λειτουργίας των συνδικάτων, που είναι η συζήτηση στις γενικές συνελεύσεις. Είναι δυνατόν να αποφασίζει κάποιος από τον καναπέ του σπιτιού του για απεργία; Επιδιώκουν να μην υπάρχει ζωντανή συμμετοχή και συζήτηση των εργαζομένων στις γενικές συνελεύσεις. Είναι χτύπημα στη συλλογική σκέψη και δράση των εργαζομένων και εξυπηρετεί μόνο τα εργοδοτικά συμφέροντα και τον εργοδοτικό συνδικαλισμό.\nΓιατί αυξάνεται το ποσοστό του προσωπικού ασφαλείας στις επιχειρήσεις που η λειτουργία τους είναι κρίσιμη για το κοινωνικό σύνολο σε τουλάχιστον 40% και τι θα συμβαίνει όταν γίνονται καταλήψεις χώρων εργασίας;\nΣήμερα ήδη προβλέπεται ότι στις υπηρεσίες, στους οργανισμούς και στις επιχειρήσεις των οποίων η λειτουργία έχει ζωτική σημασία για την εξυπηρέτηση βασικών αναγκών του κοινωνικού συνόλου διατίθεται και προσωπικό για την αντιμετώπιση στοιχειωδών αναγκών του κοινωνικού συνόλου κατά τη διάρκεια της απεργίας. Το διατιθέµενο προσωπικό παρέχει τις υπηρεσίες του κάτω από τις οδηγίες του εργοδότη, προς εκπλήρωση των σκοπών για τους οποίους διατίθεται.\nΣτόχος του πολύ υψηλού ποσοστού (40%) που τίθεται, όμως, είναι η απεργία να μην έχει κανέναν αντίκτυπο και να χάνει το νόημά της. Μια απεργία που θα καταλήγει να μην αφορά κανέναν, αφού οι συλλογικές διεκδικήσεις έχουν συχνά και κοινωνικό χαρακτήρα και προωθούν συνολικά τα συμφέροντα της εργατικής τάξης. Μια απεργία των "ολίγων γραφικών" θα είναι μια απεργία άνευ σκοπού και αντικειμένου. Επίσης η άσκηση ψυχολογικής (;) ή σωματικής βίας θα καθιστά την απεργία παράνομη. Όσοι μετέχουν δε σε κατάληψη ή βιαιοπραγούν θα τελούν ποινικώς κολάσιμη πράξη.\nΣτην έννοια της "ψυχολογικής πίεσης" θα περιλαμβάνεται και η ντουντούκα ή μια προκήρυξη άραγε; Τι θα συμβαίνει όταν αγανακτισμένοι απεργοσπάστες θα θέλουν "πάση θυσία" να εργαστούν;\nΑπλό, τον λόγο, θα τον έχουν ο εισαγγελέας και τα ΜΑΤ. Η κυβέρνηση παραβιάζει "ανοιχτές θύρες", καθώς το υφιστάμενο πλαίσιο είναι ιδιαίτερα αυστηρό και ρίχνει το βάρος (κατά τρόπο μάλιστα ήδη υπερβολικό) της ευθύνης στα συνδικάτα και στους εργαζόμενους. Η συμμετοχή σε παράνομη απεργία ως αδικαιολόγητη αποχή από την εργασία παρέχει στον εργοδότη το δικαίωμα να καταγγείλει τη σύμβαση εργασίας αορίστου χρόνου ή συνιστά σπουδαίο λόγο καταγγελίας της σύμβασης εργασίας ορισμένου χρόνου.\nΗ απόλυση του μισθωτού λόγω συμμετοχής του σε παράνομη απεργία δεν είναι κατ’ αρχήν καταχρηστική, γιατί δεν αντίκειται στην καλή πίστη ούτε υπερβαίνει το σκοπό του δικαιώματος καταγγελίας. Ποινικές κυρώσεις κατά συγκεκριμένων μορφών παράνομης απεργίας προβλέπει ήδη και ο Ποινικός Κώδικας, όπως το άρθρο 294 Π.Κ. που τιμωρεί την εκ προθέσεως και χωρίς προειδοποίηση παρακώλυση της λειτουργίας κοινωφελών εγκαταστάσεων, το άρθρο 332 που τιμωρεί τον εξαναγκασμό τρίτων με χρήση βίας ή απειλής να συμμετάσχουν σε ένωση για την κήρυξη απεργίας, το άρθρο 334 που τιμωρεί τη διατάραξη της οικιακής ειρήνης και κατά συνέπεια την κατάληψη των χώρων εργασίας.\nΜε τη νέα ρύθμιση οι "προβοκάτσιες" και οι γνωστές "υπερβολές" από πλευράς εργοδοσίας θα οδηγήσουν στο να καλλιεργηθεί κλίμα τρόμου στους χώρους δουλειάς ώστε να καμφθούν οι αντιστάσεις των εργαζομένων. Παράλληλα απεργίες συμπαράστασης και λοιπές κινητοποιήσεις που γίνονται συχνά θα αντιμετωπίζονται με καταστολή και ποινικές διώξεις γυρίζοντάς μας σε άλλες εποχές. Η κυβέρνηση επαναφέρει το lockdown από την πίσω πόρτα και οχυρώνει την απεργοσπασία απειλώντας τους συνδικαλιστές και το ήδη αποδεκατισμένο και ανίσχυρο συνδικαλιστικό κίνημα.\nΤι σημαίνει η προειδοποίηση απόλυσης;\niv) Θεσμοθετείται το δικαίωμα, μετά την προειδοποίηση για απόλυση και μέχρι αυτήν, ο εργοδότης να δικαιούται να αξιώσει να μην προσέρχεται ο εργαζόμενος στην εργασία, αλλά βεβαίως να μισθοδοτείται.\nΣήμερα, σε σχέση με τη λεγόμενη προμήνυση στην αποζημίωση λόγω απόλυσης, ισχύουν τα εξής:\n* Τουλάχιστον ένας μήνας προειδοποίηση απαιτείται για υπαλλήλους που έχουν υπηρετήσει στον ίδιο εργοδότη από 12 μήνες συμπληρωμένους έως 2 έτη.\n* Τουλάχιστον δύο μήνες προειδοποίηση απαιτείται για υπαλλήλους που έχουν συμπληρώσει πάνω από 2 έτη και έως 5 έτη υπηρεσίας στον ίδιο εργοδότη.\n* Τουλάχιστον 3 μήνες προειδοποίηση απαιτείται για υπαλλήλους που έχουν συμπληρώσει πάνω από 5 έτη και έως 10 έτη υπηρεσίας στον ίδιο εργοδότη.\n* Τουλάχιστον 4 μήνες προειδοποίηση απαιτείται για υπαλλήλους που έχουν συμπληρώσει πάνω από 10 έτη υπηρεσίας στον ίδιο εργοδότη.\nΌσον αφορά τη μείωση της δικαιούμενης αποζημίωσης, αυτή διαμορφώνεται ως εξής:\n* Υπάλληλοι που έχουν συμπληρώσει στον ίδιο εργοδότη πάνω από 1 και έως 4 έτη: Δικαιούνται χωρίς προειδοποίηση 2 μηνιάτικα και με προειδοποίηση 1 μηνιάτικο.\n* Υπάλληλοι που έχουν συμπληρώσει στον ίδιο εργοδότη πάνω από 4 και έως 6 έτη: Δικαιούνται χωρίς προειδοποίηση 3 μηνιάτικα και με προειδοποίηση ενάμιση μηνιάτικο.\n* Υπάλληλοι που έχουν συμπληρώσει στον ίδιο εργοδότη πάνω από 6 και έως 8 έτη: Δικαιούνται χωρίς προειδοποίηση 4 μηνιάτικα και με προειδοποίηση 2 μηνιάτικα.\n* Υπάλληλοι που έχουν συμπληρώσει στον ίδιο εργοδότη πάνω από 8 και έως 10 έτη: Δικαιούνται χωρίς προειδοποίηση 5 μηνιάτικα και με προειδοποίηση δυόμισι μηνιάτικα.\n* Υπάλληλοι που έχουν συμπληρώσει στον ίδιο εργοδότη 10 έτη: Δικαιούνται χωρίς προειδοποίηση 6 μηνιάτικα και με προειδοποίηση 3 μηνιάτικα.\n* Υπάλληλοι που έχουν συμπληρώσει στον ίδιο εργοδότη 11 έτη: Δικαιούνται χωρίς προειδοποίηση 7 μηνιάτικα και με προειδοποίηση τριάμισι μηνιάτικα.\n* Υπάλληλοι που έχουν συμπληρώσει στον ίδιο εργοδότη 12 έτη: Δικαιούνται χωρίς προειδοποίηση 8 μηνιάτικα και με προειδοποίηση 4 μηνιάτικα.\n* Υπάλληλοι που έχουν συμπληρώσει στον ίδιο εργοδότη 13 έτη: Δικαιούνται χωρίς προειδοποίηση 9 μηνιάτικα και με προειδοποίηση τεσσεράμισι μηνιάτικα.\n* Υπάλληλοι που έχουν συμπληρώσει στον ίδιο εργοδότη 14 έτη: Δικαιούνται χωρίς προειδοποίηση 10 μηνιάτικα και με προειδοποίηση 5 μηνιάτικα.\n* Υπάλληλοι που έχουν συμπληρώσει στον ίδιο εργοδότη 15 έτη: Δικαιούνται χωρίς προειδοποίηση 11 μηνιάτικα και με προειδοποίηση πεντέμισι μηνιάτικα.\n* Υπάλληλοι που έχουν συμπληρώσει στον ίδιο εργοδότη 16 έτη: Δικαιούνται χωρίς προειδοποίηση 12 μηνιάτικα και με προειδοποίηση 6 μηνιάτικα.\nΗ διάταξη δημιουργεί κλίμα εχθρότητας με τους εργαζόμενους στους οποίους έχει ανακοινωθεί προειδοποίηση απόλυσης και τους αποπέμπει από τον εργασιακό χώρο ακόμη κι αν μετά τη βάσει ισχύοντος νόμου προειδοποίηση απόλυσης αυτοί έχουν δικαίωμα να προσέρχονται επί μήνες στην εργασία τους μέχρι τη λήξη της καταγγελθείσας σύμβασης εργασίας. Η πραγματική όμως αιτία για την οποία οι εργοδότες ζήτησαν τη συγκεκριμένη ρύθμιση είναι γιατί δεν θέλουν να έχουν ανάμεσα στα πόδια τους εργαζόμενους που σε πολύ λίγο θα απολυθούν.\nΟι συγκεκριμένοι εργαζόμενοι ενδεχομένως κατά το διάστημα της προειδοποίησης να έχουν πρόσβαση σε επιβαρυντικά στοιχεία για τις πρακτικές της εργοδοσίας, σε αποδεικτικό υλικό που ίσως χρησιμοποιηθεί εις βάρος της επιχείρησης, αλλά και σε ευαίσθητα δεδομένα μεγάλων κυρίως επιχειρήσεων. Για παράδειγμα ένας εργαζόμενος που με βεβαιότητα θα απολυθεί σε λίγους μήνες θα έχει κάθε στοιχείο διαθέσιμο πηγαίνοντας στη δουλειά του ώστε να αποδείξει ότι του οφείλονται υπερωρίες, άδειες και λοιπά επιδόματα, που δεν είναι εύκολο να τα επικαλεστεί εφόσον αποχωρήσει από την εργασία του.\nΑπό τις Επιθεωρήσεις Εργασίας στον ΟΜΕΔ\nΤι σημαίνει η αφαίρεση των "εργατικών διαφορών" από τις Επιθεωρήσεις Εργασίας; Γιατί ανατίθεται στον ΟΜΕΔ η συμφιλίωση συλλογικών διαφορών;\nΜια από τις αρμοδιότητες του ΣΕΠΕ σήμερα είναι να παρεμβαίνει συμφιλιωτικά για την επίλυση των ατομικών ή συλλογικών διαφορών εργασίας. Η κυβέρνηση της Ν.Δ. προωθεί την περαιτέρω συρρίκνωση και αποψίλωση του ρόλου του Σώματος Επιθεώρησης Εργασίας (ΣΕΠΕ) με τη μεταφορά της αρμοδιότητας των «εργατικών διαφορών» στον Οργανισμό Μεσολάβησης και Διαιτησίας (ΟΜΕΔ).\nΜε την κίνηση αυτήν η κυβέρνηση διευκολύνει ακόμα περισσότερο τις αντεργατικές μεθοδεύσεις και αυθαιρεσίες στους χώρους δουλειάς μεταφέροντας τη διαδικασία επίλυσης των εργατικών διαφορών σ' έναν οργανισμό όπου κυριαρχούν οι εργοδοτικοί φορείς και στερείται βέβαια οποιουδήποτε μηχανισμού ελέγχου και τήρησης της εργατικής νομοθεσίας.\nΘυμίζουμε ότι οι εργατικές διαφορές αφορούν συνήθως την εφαρμογή των συμβάσεων εργασίας, τους μισθούς, το ωράριο κ.ά. Η υποβάθμιση ακόμα και αυτού του υποστελεχωμένου ΣΕΠΕ επιταχύνεται όλο και περισσότερο τον τελευταίο χρόνο με σχετικές νομοθετικές παρεμβάσεις.\nΗ κυβέρνηση της Ν.Δ. προχώρησε παραπέρα και με το «καλημέρα» αποφάσισε την κατάργηση του ΣΕΠΕ ως ξεχωριστής δομής του υπουργείου Εργασίας, με σαφή και διακριτά καθήκοντα, και το ενέταξε στη Γενική Γραμματεία Εργασίας. Το αντεργατικό αυτό βήμα επιχειρεί σήμερα να εμβαθύνει με την παραπέρα αποψίλωση των αρμοδιοτήτων του.\nΤι σημαίνουν, ποιους αφορούν και για ποιον λόγο προβλέπεται ότι θα αναγνωρίζονται οι συλλογικές συμβάσεις υποκλάδου;\nΣτόχος είναι η διάρρηξη της κοινότητας των συμφερόντων του κάθε κλάδου των εργαζομένων. Από τις ελάχιστες κλαδικές ΣΣΕ που έχουν απομείνει σήμερα στην Ελλάδα, ελάχιστες θα παραμείνουν και θα επιμερίζονται σε υποκλαδικές που θα διασπούν το συνδικαλιστικό κίνημα και τις διεκδικήσεις του. Έτσι, για παράδειγμα, η ΣΣΕ των ξενοδοχοϋπαλλήλων θα μπορεί να προβλέπει κατώτατο μισθό 850 ευρώ, αλλά η υπο-κλαδική για τις καμαριέρες θα σπάει εύκολα το κατώφλι αυτό προς τα κάτω.\nΤι είναι η "Εργάνη ΙΙ" και τι αλλάζει με την ψηφιακή κάρτα εργασίας;\nΗ ηλεκτρονική κάρτα εργασίας είναι νόμος του κράτους εδώ και εννέα χρόνια! Με τον Νόμο 3996/2011 (άρθρο 26) θεσπίστηκε η χρήση της κάρτας εργασίας σε ηλεκτρονικό ρολόι παρουσίας προσωπικού (ωρομέτρηση), τα στοιχεία της οποίας διαβιβάζονται με ηλεκτρονικό ή άλλο τρόπο στον ασφαλιστικό φορέα και διασταυρώνονται με τα αναγραφόμενα στην υποβαλλόμενη από τις επιχειρήσεις αναλυτική περιοδική δήλωση (ΑΠΔ).\nΣύμφωνα με τη ρύθμιση, στις επιχειρήσεις που θα υποχρεώνονταν να εγκαταστήσουν το σύστημα αυτό θα παρεχόταν έκπτωση επί των ασφαλιστικών εισφορών, ενώ παράλληλα προβλέπονται διοικητικές κυρώσεις για παράβαση της εν λόγω υποχρέωσης. Η ρύθμιση παρέμεινε έως σήμερα στην πράξη ανενεργή, αφού ουδέποτε εκδόθηκαν οι συνολικά τέσσερις (!) Υπουργικές Αποφάσεις που προβλέπονταν για την εφαρμογή της.\nΕίναι προφανές ότι η επιβολή της ηλεκτρονικής κάρτας εργασίας έχει καταστεί σήμερα αναγκαία, ενόψει της δραστικής επέκτασης του φαινομένου της αδήλωτης και της υποδηλωμένης εργασίας. Φαινομένου, εν πολλοίς, αναμενόμενου λόγω κυρίως του συνδυασμού αυξημένης ανεργίας και μειωμένης κατανάλωσης που προσέδωσαν στο πρόβλημα εκρηκτικές διαστάσεις.\nΗ εφαρμογή του μέτρου μπορεί πράγματι να αποτελέσει σημαντικό εργαλείο ελέγχου για τον περιορισμό της αδήλωτης και της υποδηλωμένης εργασίας, που ναρκοθετούν τη βιωσιμότητα των ασφαλιστικών ταμείων και παραβιάζουν ευθέως τα εργασιακά δικαιώματα.\nΓια να επιτευχθεί ο στόχος αυτός δεν αρκεί, ωστόσο, η πληρέστερη θεσμοθέτησή του. Πάνω απ' όλα απαιτείται η δημιουργία της απαραίτητης υποδομής του διοικητικού -ιδίως ελεγκτικού- μηχανισμού ώστε να αντεπεξέλθει στην εφαρμογή του. Αυτό δεν μπορεί να συμβεί από την κυβέρνηση του Κ. Μητσοτάκη, που έλεγε σε σχέση με τους ελέγχους από ΣΕΠΕ και ΣΔΟΕ στην Πάρο πριν από ενάμιση χρόνο σε επιχειρηματίες το περίφημο "εγώ δεν θα στέλνω".\nΕίναι η κυβέρνηση της Ν.Δ. που αδρανοποίησε το ΣΕΠΕ και του αφαιρεί όλες ουσιαστικά τις αρμοδιότητες, που το κατέστησε "αδειανό πουκάμισο" όλη την περίοδο της πανδημίας, με τις τροποποιήσεις "ωραρίων λάστιχο" και την μετάθεση της υποχρέωσης αναγραφής των υπερωριών στο τέλος του επόμενου μήνα. Είναι η ίδια κυβέρνηση, που εξέθρεψε την εργοδοτική κουλτούρα της μη πληρωμής των υπερωριών μέσω της διάλυσης των ελεγκτικών μηχανισμών και επέκτεινε την παραβατικότητα σε όλη την αγορά εργασίας το τελευταίο έτος.\nΤι προβλέπεται για τη γονική άδεια\nΗ κυβέρνηση αλλάζει το καθεστώς στις γονικές άδειες. Τι προβλέπεται με την ενσωμάτωση και της ευρωπαϊκής Οδηγίας;\nΗ κυβέρνηση ισχυρίζεται ότι ενσωματώνει την Οδηγία περί ισορροπίας προσωπικής - επαγγελματικής ζωής. Προβλέπει άδεια τοκετού στον πατέρα 14 εργάσιμες ημέρες, πρόσθετη εξάμηνη γονική άδεια έως ότου το παιδί γίνει 8 ετών για όλους τους πατέρες και όσες μητέρες δεν λαμβάνουν ήδη την εξάμηνη παροχή προστασίας μητρότητας (από τους 6 μήνες, οι 2 πρώτοι πληρώνονται από τον ΟΑΕΔ με τον κατώτατο νομοθετημένο μισθό, άδεια φροντίδας ανήμπορου γονέα, παιδιού, προστασία των νέων πατέρων κατά της απόλυσης επί 2 μήνες από τον τοκετό για το 1ο παιδί, 4 για το 2ο και 6 για κάθε επόμενο κ.λπ.\nΗ κυβέρνηση, φαίνεται, ενσωματώνει μέρος μόνο της Οδηγίας (Ε.Ε.) 2019/1158. Η Οδηγία καθορίζει, σε ευρωπαϊκή κλίμακα, ένα ευρωπαϊκό ελάχιστο πρότυπο 10 ημερών άδειας πατρότητας για τους πατέρες μετά τη γέννηση του παιδιού τους, η οποία θα πρέπει να αποζημιώνεται στο ύψος του επιδόματος ασθενείας. Ενισχύει το υφιστάμενο δικαίωμα γονικής άδειας διάρκειας 4 μηνών, καθιστώντας τους 2 μήνες μη μεταβιβάσιμους μεταξύ των γονέων και θεσπίζοντας αποζημίωση για τους εν λόγω 2 μήνες σε επίπεδο που καθορίζεται από τα κράτη - μέλη.\nΠροβλέπεται επίσης, σχετικά με τις ευρωπαϊκές διατάξεις για την άδεια φροντιστή-τριας με την ανάθεση 5 ημερών ανά εργαζόμενο/η ανά έτος ως νέο ευρωπαϊκό δικαίωμα για τους/τις εργαζομένους/ες. Τέλος, οι νέοι κανόνες ενισχύουν το δικαίωμα όλων των γονέων και των φροντιστών/τριών να ζητούν ευέλικτες ρυθμίσεις εργασίας.\nΗ Οδηγία σχετικά με την ισορροπία μεταξύ επαγγελματικής και ιδιωτικής ζωής προβλέπει ορισμένα νέα ή υψηλότερα πρότυπα για τη γονική άδεια, την άδεια πατρότητας και την άδεια φροντίδας, καθώς και το δικαίωμα να ζητάει κάποιος ευέλικτες ρυθμίσεις εργασίας. Λαμβάνει υπόψη τις ανάγκες των μικρών και μεσαίων επιχειρήσεων και διασφαλίζει ότι δεν θίγονται κατά τρόπο δυσανάλογο.\nΗ νέα οδηγία συμπληρώνεται με μέτρα πολιτικής και χρηματοδότησης παρέχοντας στήριξη στα κράτη - μέλη για την επιβολή της ισχύουσας νομοθεσίας για την προστασία από τις απολύσεις, αναπτύσσοντας επίσημες υπηρεσίες φροντίδας και αντιμετωπίζοντας τα οικονομικά αντικίνητρα για το δεύτερο εργαζόμενο μέλος της οικογένειας.\nΟι ρυθμίσεις κρίνονται θετικές, όμως είναι αποσπασματικές και άτολμες σε σχέση με την οδηγία, αν οι διατάξεις που θα περιληφθούν τελικά είναι μόνο αυτές. Το πνεύμα της οδηγίας δεν είναι μόνο να εξισωθούν οι άνδρες με τις γυναίκες, αλλά να δημιουργηθούν όροι και προϋποθέσεις, για να γεφυρωθεί το χάσμα απασχόλησης μεταξύ ανδρών και γυναικών, με τη στήριξη των εργαζόμενων μελών της οικογένειας.\nΔημοσιεύτηκε από: ΠΑΚ ΕΛΤΑ στις 10:03\nΤο φως στην άκρη του τούνελ ...έσβησε\nΕξώδικο στη Διοίκηση του ΕΛΤΑ για τις αποζημιώσεις απέστειλε ο Πανελλήνιος Σύλλογος Συνταξιούχων.\nΣυλλογική Σύμβαση-ταφόπλακα στα εργασιακά μας δικαιώματα!!!\nΆγιος Ζήνων ΑΔΕΔΥ Αθήνα Αναδρομικά Ανακοινώσεις Ανεργία Αντιπολίτευση Απεργία Αποζημίωση Αποζημίωση απόλυσης Απολύσεις αρθρα Αριστερά Αρχεία Ασφάλιση Ασφαλιστικό Αυτοκίνητο Αφιέρωμα Βαρδάκης Βίντεο Βουλή ΓΕΝΟΠ Γερμανία ΓΚΠ Γλέζος Γραμματοκιβώτια ΓΣΕΕ ΔΕΗ δελτίο τύπου Δημοσιεύματα Διαμαρτυρία Διεθνή Διοίκηση ΕΕΣΥΠ ΕΕΤΤ Εθελουσία ΕΚΑ Εκδήλωση Εκλογές ΕΛΤΑ ελτα courier Ενέργεια Εξώδικο εξωτερικό Επέτειος Επικουρικό Επιστολή εργαζόμενοι Εργασιακά ΕΥΔΑΠ Ευρωκοινοβούλιο ευχές Ηλεκτρονικό Ταχυδρομείο Ηράκλειο θεσμοί Θεσσαλονίκη Ιδιωτικοποίηση Ιρλανδία Ιστορία Ιταλία Καθολική Υπηρεσία Καινοτομία Καναδάς Καρδίτσα Καταγγελία καταναλωτές καταστροφές κατοικία Κατσής ΚΕΚ Κεφαλονιά κηδεία Κίνα Κινητοποιήσεις κοινωνία Κόσμος κράτος Κροατία ΚΥΑ Κυβέρνηση Κύπρος Λαμία Ληστεία Ληστείες Λιμάνια Μειώσεις Μεταφορές Μισθοί Νομοσχέδιο Ξυλούρης ΟΑΕΔ Οδηγοί Οικονομία ΠΑΚ ΠΑΜΕ Παππάς Πειραιώς ΠΕΨΑΣΕ Πληγέντες ΠΟΚΕ ΕΛΤΑ Πολιτική Πολιτισμός Πολυτεχνείο ΠΟΣΤ Προσλήψεις Προσωπικό Πρωθυπουργός Πρωτομαγιά ΠτΔ πυροσβεστικη Σάτιρα Σκίτσο ΣταΙκούρας Συλλογική Σύμβαση Συλογική Σύμβαση Συνδικαλισμός Συνέντευξη Συντάξεις Συνταξιούχοι Συνταξιούχοι ΕΛΤΑ ΣΥΡΙΖΑ Σωματεία Ταξί Ταχυδρομείο Ταχυδρόμοι Ταχυμεταφορές Τεχνολογία Τσίπρας Υγεία ΥΠΟΥΡΓΕΙΟ Φθιώτιδα Φορολογία Φωτογραφία Χιούμορ χριστούγεννα ACS Amazon COURIER DHL e-commerce ELTA ELTA COURIER Logistics Posti Speedex UNI UPU


Η ανακαινισμένη οικία Παλαμά εγκαινιάζεται αυτό το Σάββατο στην Πάτρα | Ελλάδα | Η ΚΑΘΗΜΕΡΙΝΗ\nΗ πρόσοψη του κτιρίου μετά την αποκατάσταση.\nΣτις 13 Ιανουαρίου, την ημέρα δηλαδή που γεννήθηκε ο Κωστής Παλαμάς, θα πραγματοποιηθούν στην Πάτρα τα εγκαίνια του ανακαινισμένου σπιτιού, όπου ήλθε στη ζωή ο ποιητής το 1859. Το Σάββατο, ο Πρόεδρος της Δημοκρατίας Προκόπης Παυλόπουλος θα πρωτοστατήσει στην τελετή με συμβολική σημασία για την πολιτιστική μας παρακαταθήκη. Η κατοικία επί της οδού Κορίνθου στο κέντρο της Πάτρας, αγοράστηκε και ανακαινίστηκε χάρις στη μεγάλη προσφορά του Ελληνοαμερικανού επιχειρηματία Αθανάσιου Στεφανόπουλου, ο οποίος έλκει την καταγωγή του από την πόλη.\nΜε αφορμή τα εγκαίνια ο ευεργέτης εξήγησε χθες, κατά τη διάρκεια συνέντευξης Τύπου, τι τον οδήγησε σε αυτή την απόφαση: «Δεν συνηθίζω τις εξομολογήσεις, είναι όμως απαραίτητο να εξηγήσω το κίνητρό μου, για την αποκατάσταση της οικίας του Κωστή Παλαμά στην Πάτρα», ανέφερε ο Αθανάσιος Στεφανόπουλος. «Στην εφηβεία μου ασχολήθηκα ιδιαίτερα με τη ζωή και το έργο του ποιητή. Oταν λοιπόν έμαθα, πριν από κάποιο καιρό, ότι το πατρικό του σπίτι έμενε κλειστό και παραμελημένο δεν χρειάστηκε πολύ για να πάρω τις αποφάσεις μου. Το εφηβικό συναίσθημα, το απωθημένο, αφυπνίστηκε μέσα μου ως χρέος».\n«Με τη συνεργασία άξιων και ευαίσθητων ανθρώπων αναστηλώσαμε το οίκημα και του δώσαμε μια δεύτερη ζωή. Σκεφτήκαμε πως το εγχείρημά μας δεν πρέπει να αρχίζει και να σταματά στον ποιητή αλλά να αποκτήσει ευρύτερο περιεχόμενο. Aλλωστε, ο ίδιος ο Παλαμάς συνομιλούσε με τους πνευματικούς ανθρώπους του καιρού του, μετείχε στα πράγματα της χώρας, ήταν ανοιχτός σε ιδέες, ρεύματα και γεγονότα. Εκτιμήσαμε ότι αυτό θα έπρεπε να γίνει και με το σπίτι του. Να είναι ανοιχτό στους ανθρώπους, στις ιδέες και στο μέλλον να αποτελέσει καταλύτη για αναζητήσεις και πραγματική πρόοδο. Εκείνη που θα επιτρέψει στη γενέτειρα πόλη του και ιδιαίτερα στους νέους να κάνουν ένα βήμα μπροστά, ένα τεράστιο άλμα προς τον κόσμο που πρόκειται να ζήσουν» είπε ο κ. Στεφανόπουλος\nΗ αγορά του σπιτιού έγινε το 2014 και αμέσως μετά ξεκίνησαν οι εργασίες ανακατασκευής, τις οποίες ανέλαβαν ο αρχιτέκτονας Νίκος Μπακρώζης και ο πολιτικός μηχανικός Σπύρος Δεμαρτίνος που είναι μέλη του Δ.Σ. της «Στέγης Γραμμάτων Κωστής Παλαμάς». Το σπίτι ανακατασκευάστηκε στα μέσα του 2016 κατ’ ομοίωση του αρχικού κτιρίου και με πλήρη σεβασμό στην ιστορία του. Στο ισόγειο βρίσκονται το εκθετήριο και η προτομή τού Κωστή Παλαμά. Υπάρχουν μια μόνιμη έκθεση της ιστορίας του κτιρίου, διάφορα χειρόγραφα του ποιητή και μια λεπτομερής απεικόνιση του κελιού του Κωστή Παλαμά, όπως διασώζεται στο ίδρυμα που λειτουργεί στην Αθήνα.\nΣτον πρώτο όροφο βρίσκεται το δωμάτιο όπου γεννήθηκε ο ποιητής, ενώ στο ενιαίο μεγάλο δωμάτιο θα λειτουργήσει ψηφιακό μουσείο. Στο πίσω μέρος του σπιτιού είναι το καθημερινό καθιστικό της οικογένειας Παλαμά. Ενα από τα δωμάτια έχει διαμορφωθεί σε βιβλιοθήκη, στο οποίο ήδη έχουν τοποθετηθεί εκδόσεις του Ιδρύματος «Κωστή Παλαμά» και εκεί ο επισκέπτης θα έχει τη δυνατότητα μελέτης του έργου του ποιητή.


Στο νησί Τζέτζου θα γίνει η επανεμφάνιση του Ηλιάδη μετά το χρυσό μετάλλιο στο παγκόσμιο πρωτάθλημα του Τσέλιαμπινσκ και ο στόχος του 28χρονου Ολυμπιονίκη είναι η πρωτιά. Ο Ηλιάδης, που βρίσκεται στην τρίτη θέση της παγκόσμιας κατάταξης θα αντιμετωπίσει αρχικά τον Αζέρο Μεχντίγεφ (νούμερο 102) για τη φάση των “16”.\nΣτην κατηγορία των -73 κιλών ο Γιώργος Αζωίνης νίκησε τον Κουάμπα από τη Γκαμπόν με ippon σε 1:49, αλλά ηττήθηκε στη φάση των “16” από τον Αμερικανό Ντελ Πόπολο με yuko. Στα 81 κιλά, ο Αλέξης Ντανατσίδης ξεκίνησε με νίκη επί του Νακάνο (Φιλιππίνες) με ippon σε 39 δευτερόλεπτα, αλλά έχασε στη συνέχεια από τον Λουτσέντι στις παρατηρήσεις. Στα -63 κιλά η παρουσία της Λίζας Τελτσίζου τερματίστηκε στον πρώτο αγώνα, καθώς έχασε από την Ισπανή Πούχε με yuko.


Leasing αυτοκινήτων ή ενοικίαση αυτοκινήτου; Εσύ τι τύπος είσαι; - INTRARENT\nΤο αυτοκίνητο έχει μπει εδώ και δεκαετίες στη ζωή μας και αποτελεί αναμφίβολα το πιο προσωπικό μέσο μετακίνησης. Για τους περισσότερους είναι απλά εργαλείο, κάποιοι το θεωρούν προέκταση του σπιτιού τους, ενώ οι πλέον ασυμβίβαστοι το λατρεύουν ως έργο τέχνης! Όπως και να το βλέπετε, το αυτοκίνητο αποτελεί το δικό σας προσωπικό μέσο μετακίνησης. Και επειδή η αγορά αυτοκινήτων δεν είναι αυτοσκοπός, έρχονται οι ενοικιάσεις αυτοκινήτων να καλύψουν τη δική σας προσωπική ανάγκη μετακίνησης, τη στιγμή που σας δημιουργείται!\nΚαι αφού λοιπόν σας δημιουργείται η ανάγκη για ενοικίαση αυτοκινήτου, γεννιέται το ερώτημα:Leasing αυτοκινήτων ή Car rental; Η απάντηση είναι εύκολη και καθορίζεται από την ίδια σας την ανάγκη. Αναρωτηθείτε απλά: ‘Γιατί θέλω να νοικιάσω αυτοκίνητο;’ Εκδρομή; Σύντομο επαγγελματικό ταξίδι; Ε, τότε είστε σίγουρα rentalακης! Με το car rental μισθώνετε το αυτοκίνητο της επιλογής σας (τζιπ, βανάκι, συμβατικό ΙΧ κ.α.) για ένα σύντομο χρονικό διάστημα και πληρώνετε ανάλογα με το χρόνο που το είχατε στην κατοχή σας. Ανάλογα με το budget car rentalπου έχετε ορίσει, νοικιάζετε από mini car μέχρι λιμουζίνα! Για αυτό το διάστημα δεν αναλαμβάνεται κανένα έξοδο του αυτοκινήτου (ασφάλεια, τέλη κυκλοφορίας, συντήρηση) παρά μόνο τη βενζίνη. Στο συμβόλαιο ορίζεται το χρονικό διάστημα μίσθωσης καθώς και το ανώτερο όριο χιλιομέτρων που θα διανύσετε. Με το πέρας της μίσθωσης, παραδίδετε το αυτοκίνητο, χαιρετιέστε με τον εκμισθωτή, και κατά πάσα πιθανότητα δεν θα το ξαναδείτε το συγκεκριμένο αυτοκίνητο ποτέ!\nΌμως οι ενοικιάσεις αυτοκινήτων δεν περιορίζονται μόνο σε βραχύχρονες μισθώσεις. Οι ανάγκες για μακροχρόνια ενοικίαση επαγγελματικών οχημάτων καλύπτονται επαρκώς με το leasing. Βασικός παράγοντας για leasing αυτοκινήτου είναι η ύπαρξη επιχειρηματικής δραστηριότητας, αφού ο στόλος leasing αποτελεί ετήσια δαπάνη που εκπίπτει από την εφορία. Σε μία leasing συμφωνία επιλέγετε τον τύπο του οχήματος και πληρώνετε στον εκμισθωτή κάθε μήνα το ποσό που έχετε συμφωνήσει. Μέσα στη συμφωνία ορίζονται οι εργασίες συντήρησης του αυτοκινήτου καθώς και το ετήσιο όριο χιλιομέτρων. Αφού ολοκληρωθεί το συμβόλαιο μίσθωσης (συνήθως ορίζεται στα 3 χρόνια), τότε μπορείτε να αγοράσετε το αυτοκίνητο (καταβάλλοντας ένα ποσό που ορίζεται στη συμφωνία), να το επιστρέψετε και να νοικιάσετε νέο αυτοκίνητο κάνοντας μία νέα συμφωνία ή απλά χαιρετιέστε με τον εκμισθωτή και καλείτε ένα ταξί!\nΕν κατακλείδι είστε επαγγελματίας ή freelancer; Θέλετε αυτοκίνητο για λίγες μέρες ή ψάχνεστε για κάτι πιο μόνιμο; Ξεκαθαρίστε λοιπόν ποιος είστε και τι θέλετε και εμείς είμαστε δίπλα σας για την ενοικίαση του επόμενου αυτοκινήτου σας.\nΔείτε επίσης το νέο μας βίντεο


Γιάννης Λούλης: Αριστερή στροφή στο παγκόσμιο σκηνικό; - notia.gr\nΓιάννης Λούλης: Αριστερή στροφή στο παγκόσμιο σκηνικό;\nΗ εποχή μας συνδυάζει μια αναντίλεκτη πραγματικότητα, και ένα υπό διαμόρφωση ενδεχόμενο. Ποια είναι η πραγματικότητα; Ένα βαθύ τέλμα κρίσης, που ανατροφοδοτείται, στις καπιταλιστικές δημοκρατίες. Μιας κρίσης πολυεπίπεδης. Ξεκινά από την καρδιά της πολιτικής, μεταφέρεται στην οικονομία, και ρηγματώνει την κοινωνία. Το πρόβλημα έχει καταστεί συστημικό. Και έχει δεχθεί, επιπρόσθετα, το βαρύ πλήγμα της πανδημίας.\nΠώς βγαίνουμε λοιπόν από το τέλμα; Οφείλουμε να αναζητήσουμε ένα νέο σταυροδρόμι που να προσφέρει νέες επιλογές, με φυγή προς τα εμπρός. Ένα πάντως είναι ξεκάθαρο: Οι παλιές συνταγές που οδήγησαν στο τέλμα πρέπει να παραμερισθούν. Κάθε δοκιμή του βασικού μείγματός τους, απλώς ανακυκλώνει το τέλμα. Άρα χρειάζεται μια νέα ολιστική προσέγγιση, πολιτικά, οικονομικά και κοινωνικά. Ειδικά η πολιτική σελίδα πρέπει να γυρίσει. Χρειάζεται νέο μείγμα. Η παλιά σελίδα δεν έχει πλέον τίποτα να προσφέρει.\nΗ μεγάλη εικόνα, την οποία αναζητούμε στις αναλύσεις μας, απαιτεί ένα πολύ σύντομο αφήγημα της σχετικής διαδρομής. Το ξεκίνημα, στην περίπτωση αυτή, είναι το ορόσημο του 1989. Διότι τούτο έφερνε υποσχέσεις μιας νέας εποχής. Έπεσε το τείχος του Βερολίνου. Έληξε ο Ψυχρός Πόλεμος. Κατέρρευσε το Ανατολικό Μπλοκ. Πολλαπλασιάστηκαν οι κοινοβουλευτικές δημοκρατίες. Αρχικά στην Ευρώπη. Μετά, παγκοσμίως. Υπήρχε πλέον μόνο μια υπερδύναμη. Ηγέτιδα του κυρίαρχου δημοκρατικού στρατοπέδου. Και μετά τι ακολούθησε; Όλα στράβωσαν. Φθάσαμε, εδώ που φθάσαμε.\n«Η μοναχική υπερδύναμη» (the lonely superpower) όπως θα την αποκαλούσε ο Huntington σε ένα άρθρο προφητικό, ήταν όμως αλαζονική. Δεν υπολόγιζε κανένα. Ισοπέδωσε όσα υπόσχονταν το 1989. Το 2001 ο Μπους ο Νεότερος, με την ομάδα των «νεοσυντηρητικών» δίπλα του (που ήσαν οι ακραίοι των ακραίων) σχεδίασε τον λεγόμενο «νέο αμερικανικό αιώνα» – δηλαδή την πλήρη κυριαρχία της υπερδύναμης. Ακολούθησε η εισβολή στο Ιράκ. Η παραβίαση της διεθνούς έννομης τάξης. Από εκεί και πέρα ήρθε η απόλυτη ανομία. Δεν έμεινε φιλελεύθερη αξία που να μην ποδοπατηθεί. Απαγωγές. Βασανιστήρια. Φυλακές-κολαστήρια ανά τον κόσμο. Τυφλή βία παντού.\nΜετά ήρθε ο Ομπάμα. Μετά τη μεγάλη υπόσχεση, έφθασε η απόλυτη απογοήτευση. Δήθεν ριζοσπάστης, αποδείχθηκε άδειο μπαλόνι. Αμνήστευσε όλες τις παρανομίες. Κλιμάκωσε τον πόλεμο στο Αφγανιστάν. Ενέκρινε μαζικές τυφλές εκτελέσεις με drones. Διέταξε πρωτοφανείς παράνομες παγκόσμιες παρακολουθήσεις τηλεφώνων, με θύμα και τη Μέρκελ! Μπους και Ομπάμα, απαξιώνοντας φιλελεύθερες ιδέες, έστρωσαν το χαλί στον Τραμπ. Το φως το 1989, έγινε το απόλυτο σκοτάδι του κόσμου που βιώνουμε. Με την ανομία των πάντων. Όσων, δηλαδή, έχουν την ισχύ για να παρανομούν!\nΑφού η ηγέτιδα του δημοκρατικού στρατοπέδου παραβίασε όλες τις φιλελεύθερες αξίες, ακολούθησε ένα βατερλώ στο πεδίο της οικονομίας: Η κρίση του 2008. Μέχρι τότε, οι νεοφιλελεύθερες δοξασίες ήσαν κυρίαρχες, παρά το ότι από το 1980 οι ανισότητες αυξάνονταν συνεχώς, τα εισοδήματα της μεσαίας τάξης είχαν παγώσει, με σημαντικά τμήματά της να μετακινούνται διαρκώς στα κάτω δώματα. Ενώ οι πλούσιοι γίνονταν πλουσιότεροι. Πολύ πλουσιότεροι.\nΤούτη ήταν η εποχή που ο νεοφιλελεύθερος διοικητής της FED Γκρήνσπαν θα δήλωνε πως αυτοί που κυβερνούν στην πράξη είναι οι αγορές! Με ανεξέλεγκτες όμως τις αγορές, χάθηκε ο έλεγχος και η καταιγίδα σάρωσε κυρίως τους οικονομικά ευάλωτους. Από την κρίση, κερδισμένοι θα έβγαιναν οι λίγοι πλουσιότεροι, ενώ βεβαίως ο Ομπάμα δεν τόλμησε να υιοθετήσει πολιτικές αναδιανομής του εισοδήματος. Ούτως ή άλλως στο βιβλίο του για τις παγκόσμιες ανισότητες (Global Inequalities) ο Branco Milanovic, καταγράφει με αμείλικτα στοιχεία πως η εκτόξευση των ανισοτήτων είναι χαρακτηριστικό πλέον όλων των καπιταλιστικών δημοκρατιών. Για να καταγραφεί το 2018 πως το 82% του νέου εθνικού πλούτου κατέληξε στο πλουσιότερο 1%! Αλλά η τραγωδία είναι, πως ενώ ο νεοφιλελευθερισμός απαξιώθηκε, δεν υπάρχει στη θέση του μια νέα ριζοσπαστική και δίκαιη προσέγγιση, στην οποία να προσβλέπει ο καπιταλισμός.\nΜε βάση τη σημερινή υπέρμετρη σκληρή πραγματικότητα ενός στρεβλού καπιταλιστικού συστήματος, υπάρχει η ανάγκη και η πρόκληση μιας νέας προσέγγισης. Σ’ αυτό το σταυροδρόμι, διαφαίνεται και επιβάλλεται μια γενικότερη «στροφή προς τα αριστερά». Από όλα τα κόμματα, με κεραίες και ευαισθησίες, είτε αριστερόστροφα είτε όχι. Με πιο έντονη παρουσία του κράτους στην ανάπτυξη. Στις εγκαταλελειμμένες περιοχές. Στις υποδομές. Με άμεσες επενδύσεις ή συγχρηματοδοτήσεις. Με προστασία του περιβάλλοντος. Με φορολόγηση του μεγάλου πλούτου. Με τολμηρή αναδιανομή του εισοδήματος. Με δίχτυ προστασίας για τους ευάλωτους. Με ενθάρρυνση ενός υγιούς συνδικαλιστικού κινήματος, ώστε οι εργαζόμενοι να αποκτήσουν ασπίδα. Με πολιτικές στήριξης των νεότερων γενεών, που είναι τα κύρια θύματα της εποχής μας. Ήδη ακόμη και κεντροδεξιά κόμματα στρέφονται (έστω και διστακτικά) στην κατεύθυνση αυτή. Έτσι ο Μπόρις Τζόνσον σάρωσε τα προπύργια των Εργατικών στις πρόσφατες εκλογές.\nΕπί χρόνια, με πρωτεργάτες κυρίως τους Κλίντον και Μπλερ, τα κεντροαριστερά κόμματα έγιναν κεντροδεξιά! Υιοθέτησαν νεοφιλελεύθερες συνταγές για να κερδίσουν πρόσκαιρες εκλογικές νίκες. Όμως χάνοντας την ψυχή τους, και άρα τις ιδέες τους, οι νίκες τακτικής τους, μετατράπηκαν σε μοιραίες στρατηγικές ήττες! Μερικοί ηγέτες αργότερα, όπως ο Κόρμπιν του Εργατικού Κόμματος, πήγαν στο άλλο άκρο, σηκώνοντας λάβαρα μιας δογματικής αριστεράς που ανήκει, από τη φύση της, στο περιθώριο. Υπόδειγμα σύγχρονου κεντροαριστερού ριζοσπάστη πολιτικού είναι ο νέος ηγέτης του Εργατικού Κόμματος Κηρ Στάρμερ που συνδυάζει ξεκάθαρες ριζοσπαστικές θέσεις με (τούτο είναι εξαιρετικά κομβικό) προσωπική στιβαρότητα και υπευθυνότητα. Οι τελευταίες αξιόπιστες δημοσκοπήσεις τον δείχνουν άλλωστε να υπερτερεί καθαρά του Μπόρις Τζόνσον σε ηγετικότητα και εμπιστοσύνη. Όμως έχει ακόμη δρόμο για να άλλαξει την εικόνα του κόμματός του, που παραμένει τραυματισμένο από τα χρόνια του Κόρμπιν. Θεωρείται πως είναι «πρωθυπουργός εν αναμονή».\nΦθάνουμε όμως τώρα, σε ένα νέο κρίσιμο δεδομένο: Σταδιακά, ο άνευρος και πλαδαρός στη σκέψη Τζο Μπάιντεν, ο προεδρικός υποψήφιος του Δημοκρατικού Κόμματος, έχει κάνει την έκπληξη: Έχει στραφεί στα αριστερά! Τούτο έχει γίνει σταδιακά, από την ώρα που κέρδισε το χρίσμα. Και ο λόγος είναι απλός: Θέλει να προσελκύσει τους ψηφοφόρους του πλέον ριζοσπάστη υποψήφιου για το χρίσμα Μπέρνυ Σάντερς, που ήρθε δεύτερος. Ο Σάντερς, είχε υιοθετήσει ένα ακραιφνώς κρατικό σύστημα υγείας – κάτι επαναστατικό και «σοσιαλιστικό» για την Αμερική! Τώρα ο Μπάιντεν, όπως αναλύει η επιθεώρηση New York Review of Books («Η αριστερή διαδρομή του Μπάιντεν»), έχει υιοθετήσει πολλές από τις θέσεις του Σάντερς στην υγεία, στην εκπαίδευση (πανεπιστημιακά δίδακτρα) και στην οικονομία (φορολόγηση του πλούτου). Στην πραγματικότητα, τονίζει η επιθεώρηση, ο χλωμός Μπάιντεν, εμφανίζεται ως ο πιο «αριστερός» υποψήφιος των Δημοκρατικών εδώ και χρόνια! Ο ίδιος παρουσιάζεται ως ένας «Ρούσβελτ» της εποχής μας και μοιάζει να συζητά την υποψηφιότητα της Ελίζαμπεθ Ουώρεν ως Αντιπροέδρου, που είναι τόσο αριστερόστροφη, όσο και ο Σάντερς!\nΠέρα από αυτό όμως, στο όλο ζήτημα υπάρχει και άλλη μια σημαντική παράμετρος: Οι ψηφοφόροι του Δημοκρατικού Κόμματος, συμφωνούν περισσότερο με τις πολιτικές θέσεις Σάντερς που είναι αριστερόστροφες, παρά με τις αρχικές άοσμες και άγευστες ιδέες του Μπάιντεν! Επέλεξαν όμως τον τελευταίο για ένα και μόνο λόγο: Διότι πιστεύουν πως με την απουσία ιδεολογικού χρώματος, καθιστά πιο βέβαιη την ήττα του Τραμπ. Και η ήττα αυτή, όπως δείχνουν οι δημοσκοπήσεις, είναι πρωταρχική επιδίωξη των ψηφοφόρων που, προτάσσουν μετά πάθους την απομάκρυνση του Τραμπ από την Προεδρία. Η ουσία πάντως είναι πως σημαντικό τμήμα πλέον των ψηφοφόρων της υπερδύναμης, στρέφονται πιο αριστερά από ποτέ τις τελευταίες δεκαετίες! Με πρωτοπόρους τους νέους, δηλαδή τη δύναμη του μέλλοντος!\nΤο πώς θα πολιτευθεί ο Μπάιντεν, που προηγείται καθαρά στις δημοσκοπήσεις, είναι άγνωστο. Ίσως βάλει νερό στο κρασί του ριζοσπαστισμού του. Όμως η ουσία είναι πως το τζίνι της «αριστερής στροφής» έχει πλέον βγει από το μπουκάλι! Και ό,τι κυριαρχεί στην υπερδύναμη διαχέεται παγκοσμίως. Πολύ περισσότερο μάλιστα που οι νέες γενιές (η generation Z) στρέφονται, σχεδόν παντού, όλο και πιο αριστερά. Ίσως λοιπόν το τέλμα να ταρακουνηθεί συντομα. Τούτο άλλωστε είναι το κεντρικό ζητούμενο. Και ό,τι ήθελε προκύψει.\nΟ Γιάννης Λούλης είναι επικοινωνιολόγος, πολιτικός αναλυτής και συγγραφέας πολλών βιβλίων. Για τα βιβλία του μπορείτε να ανατρέξετε στο johnloulis.gr.


Υπολόγιζε χωρίς τον Ερντίνγκ... (vid) | SDNA\nΥπολόγιζε χωρίς τον Ερντίνγκ... (vid)\n23 Φεβρουαρίου 2015, 00:02\nΟι οπαδοί της Μαρσέιγ πίστεψαν πως, με τη βοήθεια των αλλαγών του Μαρσέλο Μπιέλσα, θα έφευγαν με το «διπλό» από την έδρα της Σεντ Ετιέν, παραμένοντας στο -2 από την κορυφή και τη Λιόν. Ωστόσο, υπολόγιζαν χωρίς τον Ερντίγνκ, ο οποίος στο 90+2' διαμόρφωσε το 2-2 κι απέσπασε την ισοπαλία από τους Μασσαλούς.\nΟι Μασσαλοί χρειάζονταν οπωσδήποτε τη νίκη, μετά τα «τρίποντα» των Λιόν και Παρί Σεν Ζερμέν, προκειμένου να παραμείνουν κοντά στην πρώτη θέση. Απέναντί τους μία δύσκολη ομάδα, σε μία δυνατή και καυτή έδρα.\nΈπειτα από ένα ισορροπημένο πρώτο μέρος, το δεύτερο ήταν εκείνο που επεφύλασσε συγκινήσεις. Αρχικά, ο Γκραντέλ κατάφερε να δώσει το προβάδισμα στην ομάδα του, έπειτα από εύστοχη εκτέλεση πέναλτι στο 53ο λεπτό. Ωστόσο, το ματς άλλαξε ολοκληρωτικά στο 63', με τις κινήσεις του Μπιέλσα.\nΟ Αργεντινός τεχνικός πέρασε στον αγώνα τους Αλεσαντρίνι και Μπατσουαγί, στις θέσεις των Ζινιάκ και Ζομάο αντίστοιχα, οι οποίοι συνεργάστηκαν και στα δύο γκολ, για να κάνουν την ανατροπή για την ομάδα του.\nΣυγκεκριμένα, στο 64ο λεπτό, έπειτα από πάσα του Αλεσαντρίνι, ο Μπατσουαγί έμεινε όρθιος μέσα στη μεγάλη περιοχή και πλάσαρε ιδανικά για το 1-1. Μάλιστα, τρία λεπτά μετά, έπειτα από εκ νέου συνεργασία των δύο, ο τελευταίος «έγραψε» μέσα σε λίγες στιγμές το 2-1.\nΤο ματς όδευε προς το τέλος του κι η Μαρσέιγ πίστεψε πως θα έφευγε με το μεγάλο «διπλό». Όμως, υπολόγιζε χωρίς τον Ερντίνγκ... Ο άσος της Σεντ Ετιέν, έπειτα από λανθασμένη αμυντική λειτουργία των Μασσαλών, βρέθηκε στη σωστή θέση κι ισοφάρισε για την ομάδα του, δίνοντάς της τελικώς την ισοπαλία!\nΈτσι, η Μαρσέιγ έμεινε στο -4 από την κορυφή, χάνοντας τεράστια ευκαιρία να παραμείνει κοντά στην πρωτοπόρο Λιόν, μένοντας επίσης δύο βαθμούς πίσω από τη δεύτερη Παρί Σεν Ζερμέν.\nΜοναδική γκολάρα του Νάνι! (vid)


Ξυλοκόπησε μέσα στο σχολείο την κόρη της γυναίκας του! - Νέα Κρήτη\nΞυλοκόπησε μέσα στο σχολείο την κόρη της γυναίκας του!\nΗμερομηνία δημοσίευσης: 01/06/2016, 12:52\nΤελευταία ενημέρωση: 01/06/2016, 16:01\nΣτο «πόδι» σηκώθηκε από το σοκ ένα ολόκληρο σχολείο το πρωί της Τρίτης , όταν ένα μικρό κορίτσι έντεκα ετών, ξυλοκοπήθηκε από τον ίδιο της τον πατριό.\nΤο συμβάν έλαβε χώρα σε δημοτικό σχολείο του Ηρακλείου, κοντά στις Πατέλες με τους μαθητές να μένουν εμβρόντητοι στη θέα του περιστατικού.\nΑναστάτωση επικρατεί από χθες στην περιοχή που βρίσκεται το σχολείο και ειδικά από την ώρα που το θέμα πήρε μεγαλύτερες διαστάσεις, όταν αποκαλύφθηκε από το neakriti.gr το περιστατικό.\nΣύμφωνα με αποκλειστικές πληροφορίες του neakriti.gr, ο μεσήλικας άνδρας συζεί με την γυναίκα του και μάνα του κοριτσιού στο Ηράκλειο, η οποία έχει καταγωγή από τη Ρωσία και την Ελλάδα.\nΤο πρωί της Τρίτης, ο άνδρας επισκέφθηκε το σχολείο της μικρής και ωθώντας την στις τουαλέτες, την χτύπησε προκαλώντας της τοπική αιμορραγία. Μάλιστα από τις φωνές και την ένταση πολλοί μαθητές έβαλαν τα κλάματα και αμέσως έλαβαν δράση οι δάσκαλοι και ο διευθυντής του σχολείου μπλοκάροντας τον πατριό στο σημείο και ειδοποιώντας της Αστυνομία.\nΛίγο αργότερα, άνδρες της Αστυνομίας συνέλαβαν μέσα στις τουαλέτες τον άνδρα με την κατάσταση να εξομαλύνεται.\nΒάσει μαρτυρίας, η επίθεση του πατριού σχετίζεται με ενδοοικογενειακά προβλήματα, ενώ κατά την ίδια μαρτυρία ο άνδρας κατηγορούσε την μικρή για το ότι δεν παρακολούθησε μάθημα πολεμικών τεχνών την προηγούμενη ημέρα.\nΑ'θμια Εκπαίδευση: Απαράδεκτο! Οι συνάδελφοι έκαναν καλά τη δουλειά τους\nΓια την υπόθεση, ο κ. Αποστολάκης από την Α'θμια εκπαίδευση, δήλωσε στο neakriti.gr επιβεβαιώνοντάς την, ότι υπάρχουν σοβαρά οικογενειακά προβλήματα που οδήγησαν σε αυτό το απαράδεκτο περιστατικό βίας, ενώ ο διευθυντής και οι συνάδελφοι δάσκαλοι έκαναν ότι ήταν δυνατό για να προστατέψουν το παιδί.


Διάσημοι “Καταραμένοι ποιητές” Ποιοι είναι και γιατί τους αγαπάμε τόσο; – Artigo\n07/01/2019 05/04/2019 Γεωργία\tΠοιητές\nΗ σκοτεινή πλευρά της ποίησης. Αυτή που δεν κατατάσσεται, ούτε μπαίνει σε καλούπια. Οι κραυγές των ψυχών των ποιητών αυτών, που ουρλιάζουν και δε βολεύονται. Οι κραυγές που βρίσκουν καταφύγιο στο αλκοόλ, τα ναρκωτικά, την τρέλα, την αυτοκτονία.. Αυτοί οι οι ποιητές άφησαν πίσω τους έναν θησαυρό έργων. Γιατί λοιπόν ο πόνος έχει τέτοιον αντίκτυπο στην τέχνη; Γιατί οι δημιουργοί, είτε ποιητές είτε συγγραφείς, είτε ζωγράφοι κοκ. ενθουσιάζουν το κοινό με τα πάθη τους;\nΕίναι αρκετό να θυμηθούμε τον ορισμό της αρχαίας ελληνικής τραγωδίας;\nΠίνακας του Henri Fantin-Latour (1872), όπου φαίνεται ο Πωλ Βερλαίν (τέρμα αριστερά) και δίπλα του ο Αρθούρος Ρεμπώ.\nΤο πώς αισθάνεται ο δέκτης όταν διεισδύει με τη ματιά του στην τέχνη. Αφού η αγωνία έχει ενταθεί και ο δέκτης συμπάσχει με τον ήρωα και την τραγικότητα που τον περιβάλλει.. με όλον του τον πόνο, τα χτυπήματα της μοίρας και τη δυστυχία του, έρχεται η κάθαρση, η λύτρωση που δεν είναι απαραίτητα ένα αίσιο τέλος, αλλά ένα τέλος που λύνει το μύθο και κάνει τον ήρωα να ξεφεύγει από τις αγωνίες του. Ίσως να είναι ακόμα και μια αυτοτιμωρία. Ο δέκτης λοιπόν, έχει την τάση να συμπάσχει. Υποκειμενικά, είναι αυθόρμητο του ανθρώπου να συμπάσχει και να λαχταρά να βοηθήσει τον αδύνατο. Αν έχει γίνει ο κόσμος μας σκληρός και μας φαίνεται τόσο δύσκολο αυτό στην πράξη, η τάση μας αυτή ίσως να περιορίζεται σε ποιήματα, βιβλία, θεατρικές παραστάσεις ή πίνακες ζωγραφικής.\nΛέγεται ότι ο πρώτος καταραμένος ποιητής ήταν ο Γάλλος Φρανσουά Βιγιόν, που έζησε τον 15ο αιώνα μια πολυτάραχη ζωή “αλήτη” και πριν την τελευταία του ποινή: «να κρεμαστεί και να στραγγαλιστεί»…εξαφανίστηκε. Η φράση ακούστηκε για πρώτη φορά τον Αλφρέντ ντε Βινύ, όπου στο έργο του Stello το 1832 μιλάει για τους ποιητές αποκαλώντας τους: ράτσα των παντοτινά καταραμένων από τους ισχυρούς της γης.\nΑκολουθούν οι: Σαρλ Μπωντλαίρ, Πωλ Βερλαίν, Αρθούρος Ρεμπώ και Λωτρεαμόν.\nΣτην Ελλάδα ακούμε για τρεις καταραμένους ποιητές να έχουν αφήσει το στίγμα τους. Αυτοί είναι ο Ναπολέων Λαπαθιώτης, ο Κώστας Καρυωτάκης και η Μαρία Πολυδούρη.\nΣύμφωνα με το οπισθόφυλλο του βιβλίου “O Κύκλος Των Καταραμένων Ποιητών” της Νίκης Ταγκάλου από εκδόσεις Πηγή, διαβάζουμε:\nΑπό τα Άνθη Του Κακού του Σαρλ Μπωντλαίρ:\nΨιλή, λιγνή, στα μαύρα της, αρχοντολυπημένη,\nκάποια γυναίκα διάβηκε, κρατώντας σηκωμένη,\nμ’ επίδειξη της ρόμπας της, τη νταντελένια γύρα\nευγενικιά και λυγερή, με πόδι ως αγαλμάτου.\nστα μάτια της, τεφρό ουρανό που θύελλες γεννάει,\nΚάποια αστραπή… νύχτα μετά! – Διαβάτισσά μου ωραία,\nπου ξαφνικά στο βλέμμα σου ξανάνιωσα, για πε μου:\nΓιατί δεν ξέρω αν πουθενά θέλω πια σ’ ανταμώσει\nω, εσένα που που θ΄ αγάπαγα, ω εσύ, που το ‘χες νιώσει!\nΠηγές: βικιπαιδεία / public-cyprus.com.cy\n← “Τα Μπρατσάκια” Μια παράσταση για τη φιλία στο Θέατρο Ελιάρτ.\nΠωλ Βερλαίν. 4 ποιήματα του καταραμένου ποιητή σε μετάφραση Καρυωτάκη, Παλαμά, Άγρα →\n22/04/2019 22/04/2019 Μαρία


Anasayfa Ελληνικά «Έφυγε» ξαφνικά ο Λαυρέντης Μαχαιρίτσας\nLM Tarih: 2019-09-09 Saat: 10:51:56\nGüncelleme : 2019-09-09 10:51:56Bu içerik 980 kez okundu.\nΣε περσινή του συνέντευξη στην «Εφ.Συν.» ο Μαχαιρίτσας είχε δηλώσει πως «ζούμε μια απόλυτη μοναξιά μέσα σε εκατομμύρια άλλους...» και πως η ζωή «δεν σου δίνει τίποτα απλόχερα. Στα δίνει κι από δίπλα στα παίρνει. Αυτά που μου δίνονταν στη δουλειά συνέβαιναν συγχρόνως με προσωπικές τραγωδίες. Πράγματα που δεν μου αρέσει να κοινοποιώ. Πέρασα ένα λούκι ανεβαίνοντας ιλιγγιωδώς, όταν έφτασα να κάνω τον «Γάτο» -μ' ένα διάλειμμα ίσως το «Παράθυρα που κούρασε η θέα» γιατί ήταν πολύ μαύρος δίσκος, τον έγραψα όταν είχε σκοτωθεί ο αδερφός μου- που έκανα όλο επιτυχίες».


Βρέθηκαν 7 νεκροί από διαφορετικά δυστυχήματα στις Γαλλικές Άλπεις - EPIRUS Online\nΟι γαλλικές Άλπεις βυθίστηκαν στο πένθος την Τρίτη με τον θάνατο επτά ανθρώπων (4 ορειβάτες, 2 αθλητές αλεξίπτωτου πλαγιάς και 1 πεζοπόρος, σε τέσσερα διαφορετικά δυστυχήματα), μεταδίδει το Γαλλικό Πρακτορείο.\nΔύο ορειβάτες, ένας Ολλανδός ηλικίας 40 ετών και μια Γαλλίδα 30 ετών, έχασαν τη ζωή τους έπειτα από πτώση στην οροσειρά Εγκίγ Ρουζ. Οι σοροί τους εντοπίστηκαν σήμερα το μεσημέρι σε υψόμετρο 2.200 μέτρων από διασώστες, τους οποίους ειδοποίησε αυτόπτης μάρτυρας. Οι συνθήκες του δυστυχήματος δεν έχουν διευκρινιστεί.\nΆλλοι δύο ορειβάτες από την Ιταλία, ηλικίας 66 και 67 ετών, θύματα μιας πτώσης χθες το βράδυ, εντοπίστηκαν στο Λευκό Όρος σήμερα το πρωί. Τα πτώματα των δύο έμπειρων αθλητών από τη Γένοβα βρέθηκαν στους πρόποδες του όρους Μοντί, κατά τη διάρκεια αναγνωριστικής επιχείρησης από ελικόπτερο. Σύμφωνα με τους αστυνομικούς που έχουν αναλάβει τις έρευνες, το δυστύχημα συνέβη κατά την κάθοδό τους από το όρος.\nΤην ίδια ημέρα, δύο αθλητές αλεξίπτωτου πλαγιάς σκοτώθηκαν κατά τη διάρκεια πτήσης που πραγματοποιούσαν, η οποία οδήγησε στην πτώση τους από ύψος 200 μέτρων, με τους άτυχους άνδρες να καταλήγουν στη στέγη ενός σπιτιού. Επίσης, στην Άνω Σαβοΐα, ένας 71χρονος πεζοπόρος σκοτώθηκε από πτώση σε υψόμετρο 2.400 μέτρων στο όρος Σαμπλέ.\nΠροηγούμενο άρθροΘετικός στον κορωνοϊό ο κυβερνήτης της Οκλαχόμα, Ντέιβιντ Στιτ\nΕπόμενο άρθροΠανελλαδικές Εξετάσεις: Σχεδόν οι μισοί μαθητές κάτω από τη βάση


ΙΡΙΣ » ΟΙ ΕΛΛΗΝΙΔΕΣ ΕΠΙΣΤΗΜΟΝΕΣ ΣΤΗΝ ΑΡΧΑΙΟΤΗΤΑ\nΟΙ ΕΛΛΗΝΙΔΕΣ ΕΠΙΣΤΗΜΟΝΕΣ ΣΤΗΝ ΑΡΧΑΙΟΤΗΤΑ\nΣτην Αρχαία Ελλάδα υπήρχαν σημαντικές και πολυγραφότατες γυναίκες που συνέβαλαν στο θαύμα του πολιτισμού. Ο Πλάτωνας αναφέρει αρκετές γυναίκες, οι οποίες ήταν αναγνωρισμένες φιλόσοφοι, μαθηματικοί, αστρονόμοι και διακρίθηκαν ως ισάξιες των ανδρών, όπως :\nΗ Θεανώ η Θουρία\nΗ Θεανώ ήταν κόρη του ιατρού Βροντίνου. Υπήρξε αρχικά μαθήτρια και στη συνέχεια σύζυγος του κατά 30 χρόνια μεγαλύτερού της Πυθαγόρα. Δίδαξε αστρονομία και μαθηματικά στις Σχολές του Πυθαγόρα στον Κρότωνα και μετά το θάνατο του συζύγου της στη Σάμο. Επιμελήθηκε τη διάδοση της διδασκαλίας και του έργο του, τόσο στον κυρίως Ελλαδικό χώρο, όσο και στην Αίγυπτο, σε συνεργασία με τα παιδιά της, που ανέλαβαν με τη σειρά τους και τη διοίκηση των Πυθαγορείων σχολών.\nΗ Υπατία από την Αλεξάνδρεια\nΗ Υπατία ήταν Ελληνίδα νεοπλατωνική φιλόσοφος, αστρονόμος και μαθηματικός, διευθύντρια της νεοπλατωνικής σχολής στην Αλεξάνδρεια.Εκεί, δίδαξε φιλοσοφία και αστρονομία και στο ίδιο μέρος δολοφονήθηκε από όχλο που αποτελούνταν από φανατικούς χριστιανούς.\nΗ Τυμίχα γυναίκα του Κροτωνιάτου Μυλλίου ήταν γεννημένη στον Κρότωνα. Από πολύ νωρίς έγινε μέλος της Πυθαγόρειας κοινότητος.Μετά την καταστροφή της σχολής από τους δημοκρατικούς του Κρότωνος ,η Τυμίχα κατέφυγε στις Συρακούσες. Ο τύραννος των Συρακουσών Διονύσιος απαίτησε από την Τυμίχα να του αποκαλύψει τα μυστικά της Πυθαγόρειας διδασκαλίας έναντι μεγάλης αμοιβής. Αυτή αρνήθηκε κατηγορηματικά και μάλιστα έκοψε με τα δόντια την γλώσσα της και την έφτυσε στο πρόσωπο του Διονυσίου. Το γεγονός αυτό αναφέρουν ο Ιππόβοτος και ο Νεάνθης.\nΗ Φίντυς ήταν Πυθαγόρεια φιλόσοφος. Κόρη του Καλλικράτη, συνέγραψε το «Περί γυναικός σωφροσύνης», στο οποίο διακρίνει την αρετή σε ανδρική και γυναικεία και αναδεικνύει τη σωφροσύνη ως γυναικείο χάρισμα.\nΗ Αρετή η Κυρηνεία\nΚόρη του Αριστίππου, ιδρυτού της Κυρηναϊκής Φιλοσοφικής Σχολής. Η Αρετή σπούδασε στην Ακαδημία του Πλάτωνος και δίδαξε Μαθηματικά, Φυσική και ηθική φιλοσοφία στην Αττική για αρκετά χρόνια. Έγραψε περίπου σαράντα βιβλία ποικίλου περιεχομένου, από τα οποία δύο περιελάμβαναν πραγματείες για τα Μαθηματικά.\nΚόρη του βασιλιά της Τροιζήνος Πιτθέα και μητέρα του Θησέα. Επίσης, αν και άγνωστο για πολλούς, ήταν δασκάλα της αριθμητικής (λογιστικής). Η διδασκαλία της προκαλεί δέος αφού γίνεται με το Κρητικομυκηναϊκό σύστημα αρίθμησης, αφού απουσίαζε το μηδέν και αποτελούνταν από πολύπλοκους συμβολισμούς.\nΑυτές είναι μόνο μερικές από τις γυναίκες που αν και δεν είναι ιδιαίτερα γνωστές, υπήρξαν πολύ σημαντικές στην εποχή τους.\nΆννα Λιακοπούλου – Μαίρη Κοροβέση, Τμήμα Γ3


Εξωτερικοί συνεργάτες – Στρατηγικοί εταίροι - Εργασία Συν\nΕξωτερικοί συνεργάτες – Στρατηγικοί εταίροι\nΑρνητικές επιπτώσεις ή όχι;\nΗ χρησιμοποίηση ανθρώπων και πόρων με στόχο αύξηση του τζίρου με όσο το δυνατόν χαμηλότερο κόστος παροχής των υπηρεσιών και μείωση του προσωπικού με εκμετάλλευση των συνεργασιών λέγονται εξωτερικοί συνεργάτες.\nΗ έννοια αυτή εμφανίστηκε στην Ευρώπη στα τέλη της 10ετίας του 1980, ενώ στην Ελλάδα εμφανίστηκε στα μέσα της 10ετίας του 1990.\nΓράφω το κείμενο και ας προβληματιστούμε…\nΠήρα τηλέφωνο στο δημόσιο Νοσοκομείο με τον γνωστό 10ψήφιο αριθμό για να κλείσω ραντεβού. Ηχογραφημένο μήνυμα με παρέπεμψε σε 5ψήφιο αριθμό και η εργαζόμενη, αφού είδε τα ραντεβού με την ιατρική ιδιότητα που ήθελα, μου έδωσε ραντεβού μετά από 3 μήνες.\nΕγώ βέβαια έχω εργασθεί στο Νοσοκομείο ως εθελόντρια αδελφή αλλά και μισθοδοτούμενη ως αδελφή νοσοκόμα, επίσης στο λογιστήριο και ως τηλεφωνήτρια. Κρατούσαμε λοιπόν τον αριθμό τηλεφώνου του ασθενούς για να ειδοποιήσουμε τον γιατρό να ορίσει ημερομηνία. Σε περίπτωση που κάποιος ακύρωνε το ραντεβού, ειδοποιούσαμε με εντολή του γιατρού τον αμέσως επόμενο. Οπότε το είπα στην τηλεφωνήτρια και απάντησε: Α… δεν ξέρω, εγώ είμαι εξωτερικός συνεργάτης…\nΟ σύζυγός μου, που άκουγε, μου απευθύνθηκε λέγοντας: Αμ τι νόμισες, σ’ έγραψαν στα α…δια τους!\nΈτσι λειτουργεί το σύστημα τώρα. Ναι ένας εξωτερικός συνεργάτης δεν θα μπορέσει να ανταποκριθεί ικανοποιητικά αν του λείπει μια συνολική εικόνα και αν δεν του δώσουν –αφού θα ‘χει επικοινωνία- εντολή. Αν και οι εξωτερικοί συνεργάτες μπορεί να κοστίζουν ακριβά σε υπηρεσίες και αυτά τα έξοδα ποιος τα επωμίζεται; Όσο για τις αρνητικές επιπτώσεις σε οργανισμούς, νοσοκομεία, ηλεκτρικά δίκτυα, μια διακοπή στα συστήματα (ρεύμα, τηλεφωνικό κέντρο), μπορεί να κοστίζει ζωές.\nΈτσι έγινε και με την ΑΤΕ, όταν αναρωτιόμασταν τι χρειάζονται οι εξωτερικοί συνεργάτες, ενώ μπορούσαν να προσληφθούν άτομα. Και μετά από λίγο πουλήθηκε η ΑΤΕ…\nΚρίμα αν τα συστήματα δεν λειτουργούν όπως θα ‘πρεπε, έτσι ώστε να είναι όλοι ικανοποιημένοι, εξασφαλισμένοι σε θέματα υγείας, παιδείας, εργασίας για να λειτουργεί το κράτος επαρκώς…\nΠαράσταση διαμαρτυρίας εκπροσώπων κτηνοτροφικών συλλόγων της Α.Μ.Θ. στο κτήριο της Περιφέρειας\nΣυνελήφθη ιδιοκτήτης καφενείου που σέρβιρε αλκοόλ σε 15χρονο, ο οποίος μεταφέρθηκε στο Κέντρο Υγείας\nΗ ανακύκλωση της σκέψης (Μέρος Β’)\nΗ Περιφέρειά μας και το… «στίγμα»* της\nΗ ευτυχία των λαών